qundao/data-zh-poetry huggingface dataset:
赋赠林十
作者：洪繻
朝代：清
体裁：古风

忆昔承平馀，君家称再盛。棨戟交门前，裘马相辉映。朝廷宠金张，闾里誇剧孟。猎场夜炬明，射棚晓弓劲。枪炮带刀矛，行围火珠迸。以兹为乐图，閒即张觞政。拥妓青楼门，酒酣恣豪横。人畏周处狂，官恕徐邈圣！君独耽诗书，怀才事吟咏。万卷环酒杯，一编对灯檠。诸昆伯仲间，淡漠清风夐。当夫应试时，夺标则凌竞。春风二、三月，青衫行掉罄。琐院压同侪，旗亭得佳评。我时始识君，诗坛共高兴。君谓我诗豪，邱迟两敌称。自此车船间，簦笠偶合并。蛟洋静不波，鲸海澄如镜。欲采骊龙珠，来照齐侯乘。扬帆五虎门，看山八闽嶝。闽峤风景多，歌诗互投赠。望古吊无诸，钓台从空亘。秋色满中原，苍苍风雨暝。旗鼓分两峰，云涛相汀滢。感慨汉盛时，瓯疆奉禀命。日月曾几何，名场各蹭蹬。尘世起变迁，周郊弃南郑。茫茫大海天，于今失夏正！君家走苍黄，防军皆剽轻。君去为冥飞，我居作潜泳。鯈鳞难远逃，沧桑阅至竟。伏莽虽频生，鸿沟已大定。昨者君复归，山川非昔胜。问君江南地，风花俱艳靓。鹿上姑苏台，莺蹄采香径。士女犹酣嬉，江山未易姓。黑浊上海洋，夷氛流不净。此地岂桃源，同余恋栈性！遂向大荒沙，俱临小槛阱。寄托蟭蟟栖，称呼马牛应。酩酊醉乡甜，沈沦壑谷靘。种秫百亩嬴，供税仍无剩。庭前九十峰，秀色差堪饤。邀余作山行，青山排石磴。入山一以深，庶或逃新令。岂知大东州，早视如几凳！谢客空缒幽，蜀丁失依凭。世路既已穷，閒居非我病。咫尺汗漫游，膻中葆素行。与世为浊清，与人同醉醒。田园虽生涯，有时付破甑。世界蛮触争，潜龙以角听。或可免伧荒，相携出泥泞。投诗君勿传，此间多刺侦！
赋赠林十
作者：洪繻
朝代：清

忆昔承平馀，君家称再盛。棨戟交门前，裘马相辉映。朝廷宠金张，闾里誇剧孟。猎场夜炬明，射棚晓弓劲。枪炮带刀矛，行围火珠迸。以兹为乐图，閒即张觞政。拥妓青楼门，酒酣恣豪横。人畏周处狂，官恕徐邈圣！君独耽诗书，怀才事吟咏。万卷环酒杯，一编对灯檠。诸昆伯仲间，淡漠清风夐。当夫应试时，夺标则凌竞。春风二、三月，青衫行掉罄。琐院压同侪，旗亭得佳评。我时始识君，诗坛共高兴。君谓我诗豪，邱迟两敌称。自此车船间，簦笠偶合并。蛟洋静不波，鲸海澄如镜。欲采骊龙珠，来照齐侯乘。扬帆五虎门，看山八闽嶝。闽峤风景多，歌诗互投赠。望古吊无诸，钓台从空亘。秋色满中原，苍苍风雨暝。旗鼓分两峰，云涛相汀滢。感慨汉盛时，瓯疆奉禀命。日月曾几何？名场各蹭蹬。尘世起变迁，周郊弃南郑。茫茫大海天，于今失夏正！君家走苍黄，防军皆剽轻。君去为冥飞，我居作潜泳。鯈鳞难远逃，沧桑阅至竟。伏莽虽频生，鸿沟已大定。昨者君复归，山川非昔胜。问君江南地，风花俱艳靓。鹿上姑苏台，莺蹄采香径。士女犹酣嬉，江山未易姓。黑浊上海洋，夷氛流不净。此地岂桃源，同余恋栈性！遂向大荒沙，俱临小槛阱。寄托蟭蟟栖，称呼马牛应。酩酊醉乡甜，沈沦壑谷靘。种秫百亩嬴，供税仍无剩。庭前九十峰，秀色差堪饤。邀余作山行，青山排石磴。入山一以深，庶或逃新令。岂知大东州，早视如几凳！谢客空缒幽，蜀丁失依凭。世路既已穷，閒居非我病。咫尺汗漫游，膻中葆素行。与世为浊清，与人同醉醒。田园虽生涯，有时付破甑。世界蛮触争，潜龙以角听。或可免伧荒，相携出泥泞。投诗君勿传，此间多刺侦！
路上即景
作者：洪繻
朝代：清

山色接邮亭，行云去不停。一春梅雨白，万点海天青。客路莺啼树，村家鹭刷翎。芒鞋桥上过，芳草满前汀。
过临城，望抱犊山
作者：洪繻
朝代：清

遥望抱犊山，下有豹子谷。昔为隐者居，今聚绿林族。山中豪客多，虎头飞食肉。无地安渔樵，何处筹耕牧！嗟乎平地间，长蛇常起陆。况夫荒荒山，能无丛莽伏！连绵有峰峦，迢递似平麓。远视目力穷，近无镜光缩。路与峄县通，轨辙分横幅。北向滕、薛都，风轮去何速！
过乌江口望见霸王山及庙
作者：洪繻
朝代：清

渡江八千人，垓下一朝散。舣舟此上流，虞兮终古怨。谁知阅世后，威烈空山冠。庙貌凛千秋，灵风凭两岸。长陵土一抔，项庙江东半。韩弓久已藏，楚歌今长叹。乌骓亦馨香，不同炎火断。缅想入关时，诸侯掌上玩。鸿门公大度，鸿沟汉首叛。本纪立当时，公论早应判。狄相事金轮，正气亦有限。土木施炎威，檄公何乃谩。我舟去如风，无由一荐盥。回首望三山，霭霭隐霄汉。
过大甲溪日暮口号
作者：洪繻
朝代：清

两山夹溪出，众水中流分。水落群石起，两山相对奔。一水渡未毕，西海已衔半边日。不辨山容辨水声，水声急驶如雷疾。水挟沙石流滔滔，鲸鱼有脊鲲有尻。风雨春秋发洪潦，一溪万窍生怒号。招招舟子指行路，路在溪中乱石处。陵谷今来几变迁，乱石如山流不去。
过尧化门及太平门车站
作者：洪繻
朝代：清

钟山叠叠路迢迢，海客踪随江上潮。尧化门西秋色远，飞桥三折度虹腰。
过彰化东郭废公园感赋八首
作者：洪繻
朝代：清

四面烟山四面风，半池亭榭尚玲珑。当年城郭成芜苑，不见花开柳市东。僵石欹斜卧藓苔，春光无主野花开。园中惨绿高丽菜，时有穿城屐齿来。风景依稀是白沙，毕逋今集海东鸦。夕阳未觉芜城恨，春去春来照落花。板屋圆穹倭式亭，无莺、无蝶有流萤。楝花落尽枞椰老，傍郭相思树树青。和草倭花莳野山，胭脂到此亦无颜。倭娘来谱东洋曲，须唱青莲「菩萨蛮」。无复看花载酒踪，三五倭人逐野蜂。凉露不知春色尽，露珠犹洒旧枞榕。
过彰化东郭废公园感赋八首·其一
作者：洪繻
朝代：清

四面烟山四面风，半池亭榭尚玲珑。当年城郭成芜苑，不见花开柳市东。
过彰化东郭废公园感赋八首·其三
作者：洪繻
朝代：清

风景依稀是白沙，毕逋今集海东鸦。夕阳未觉芜城恨，春去春来照落花。
过彰化东郭废公园感赋八首·其二
作者：洪繻
朝代：清

僵石欹斜卧藓苔，春光无主野花开。园中惨绿高丽菜，时有穿城屐齿来。
过彰化东郭废公园感赋八首·其五
作者：洪繻
朝代：清

和草倭花莳野山，胭脂到此亦无颜。倭娘来谱东洋曲，须唱青莲「菩萨蛮」。
过彰化东郭废公园感赋八首·其六
作者：洪繻
朝代：清

无复看花载酒踪，三五倭人逐野蜂。凉露不知春色尽，露珠犹洒旧枞榕。
过彰化东郭废公园感赋八首·其四
作者：洪繻
朝代：清

板屋圆穹倭式亭，无莺、无蝶有流萤。楝花落尽枞椰老，傍郭相思树树青。
过彰化废公园感赋
作者：洪繻
朝代：清

古榕寥落杂枯树，喷地一泉自东注。泉间茅舍覆僵石，水外疏杨当狭路。野鸟时时啼向人，园林无主飞灰尘。到处病藜成瘦腊，入围荒草溷残茵。游人来往悲丘壑，梧桐脱皮筠脱箨。两部曾无给廪蛙，一庭岂有乘轩鹤！年来我过东郭门，郭外人家半空村。郭内人家半旷原，破碎门墙鸟雀喧。其他凋零不可道，其故瑰怪良可言！自从事事效欧、美，街衢方罫划井里。游吉毁家为当途，晏婴徙宅因近市。即看此地辟游场，小害亦同花石纲。一草一木尽民力，有台有观皆民房。谬云此事同民乐，一夫为乐万夫哭。黔首家家戴覆盆，金钱日日填卢谷。有人蒙羞像范铜，民膏民血涂身红。此间差喜无此像，可怜尚带东洋风！就中园景方增筑，已无佳处豁心目。况当官署纷奕棋，不免童山随翻覆。如今山水已邱墟，纤风缺月亦无馀。园中不见三分竹，园外空过独辇车。
过枋桥即景
作者：洪繻
朝代：清

北地枋桥似板桥，江村风景草迢迢。残山剩水楼台外，金粉人家可淡描。
过枞阳江
作者：洪繻
朝代：清

我读汉书武帝纪，曾说射蛟三千里。出自寻阳薄枞阳，盛唐之山枞阳水。我今来过枞阳江，江山如画云如幢。中流惟见燕飞乙，南狩不闻蛟叠双。天柱霍山自何处，灵风欲逐武皇驭。元封盛事不可追，江头空诵凌云赋。江水近沦皖水波，淮水之满今若何。再行即见皖山色，后游且继枞阳歌。
过栖霞山
作者：洪繻
朝代：清

金陵三十里，山色从此分。松根蟠古石，石骨仍嶙峋。云霞出空际，半壁馀龙纹。离宫连梵宇，自昔何缤纷。一旦驰道荒，落红送斜曛。山灵阅兴废，人世叹尘氛。舍宅明僧绍，传作陶隐君。虚声齐梁代，岂诚麋鹿群。后有真隐者，名氏不可闻。著书亦埋地，怀哉张白云。
过池州见山
作者：洪繻
朝代：清

淼茫东泻又西还，曙色朝霞远浦间。江上青峰都已过，不知何处九华山。一岸烟波一岸山，五松九子贵池间。江南此地多山水，恨不维舟一往还。
过牛渚江
作者：洪繻
朝代：清

吴楚争长岸，孙策攻刘繇。晋隋及宋明，战此如鸿沟。叠巘连江起，一水亘扬州。白月青天夜，飏帆白鹭洲。岂不生山色，亦壮大江秋。如何古迄今，系缆为战陬。烽火拥江水，列戍海山头。历阳与丹阳，南北阅边愁。维昔谢将军，听诗上孤舟。温峤然犀过，照见水府幽。此事差可意，牛渚长悠悠。我今坐轮舶，幸未惊蛟虬。溯流至采石，喜见谪仙楼。
过狮子岭，俯视浊水溪即事
作者：洪繻
朝代：清

浊流、狮岭两崚嶒，铁轨风驰路几层。冒险车从牛峡入，援高人怕虎牢登。一溪水挟千龙去，两岸山如万马腾。最好客程峰顶驻，乱蝉声里画眉应。
过秀水村视禾田感赋四首
作者：洪繻
朝代：清

闭门效閒居，未能遗田亩。禾稻青油油，我愧泥涂叟！孜孜田亩视，胜彼谋升斗。春初来一行，苗寸长如韭。今夏偶复观，稻华秀已久。幽鸟鸣田间，老农登陇首。林树带茅茨，出入沽村酒。田家乐事多，轩冕同敝帚。愿寻沮溺徒，永结蓬蒿友！
过芜湖
作者：洪繻
朝代：清

隐隐蟂矶庙，迢迢谢尚城。一江灯火浸，两岸夜潮生。雄紧临江县，苍茫极浦秋。何时过北岸，一水入庐州。远浦分吴楚，横流自古今。赭山山色近，清弋一江深。
过芜湖·其一
作者：洪繻
朝代：清

隐隐蟂矶庙，迢迢谢尚城。一江灯火浸，两岸夜潮生。
过芜湖·其三
作者：洪繻
朝代：清

远浦分吴楚，横流自古今。赭山山色近，清弋一江深。
过芜湖·其二
作者：洪繻
朝代：清

雄紧临江县，苍茫极浦秋。何时过北岸，一水入庐州。
过通霄路偶眺
作者：洪繻
朝代：清

波涛接远天，沧海接平田。蒲帆片片飞，平地有流船。举头东北望，海面高于山。山巅视海浪，如望山上泉。浪平水深黑，浪涌如雪白。千丈若长蛇，奔驰银练色。晴空无片云，下垂如笠泽。行人惴惴危，海山一线隔。到此万象卑，汪洋在咫尺。
过遂平县
作者：洪繻
朝代：清

自过信阳来，景物殊呰窳。河南比鄂南，风土判良楛。遂平房子国，周衰迁于楚。中原若无人，鲸吞无所阻。唐时平淮西，易名遂千古。城西嵖岈山，战场今莽卤。谁知五日间，此地复焦土！强寇回霍邱，处处惊鼙鼓。俯仰天地非，人民入刀俎。呜呼十馀年，水火民何苦！
过钱清江即事
作者：洪繻
朝代：清

夜行钱清江，月光明如昼。顾望钱清堰，一钱谁消受！廉吏说刘公，汉时贤太守。一江留清名，遂觉钱塘陋。我携杖头钱，清风亦两袖。兼有月当头，不用一钱酎。较公为不廉，千山万壑收。中原山遍看，更愿浙东觏。泛舟向会稽，江山若故旧。
近事三首
作者：洪繻
朝代：清

更于何处好谋生，海外颠连莫可名！上市鱼盐三倍价，入关虾菜百般徵。西洋法网如蛛密，中国人曹比蚁轻。叹息天心公道少，两间苦乐不均平！华屋邱墟一再经，此中民物日凋零。国家食货皆机阱，官法卫生半死刑。行部趣耕无雨泽，敲门巡警有雷霆。鲁褒爱作钱神论，清浊何须辨渭泾！赋课刑书急似弦，可怜全岛万家烟！屠尸抛胔寻常事，簸土扬灰苦劫年。平地险生人瓮鲊，閒居惊拔眼钉钱。沈酣若得中山酒，一醉还须百岁眠。
近事三首·其一
作者：洪繻
朝代：清

更于何处好谋生，海外颠连莫可名！上市鱼盐三倍价，入关虾菜百般徵。西洋法网如蛛密，中国人曹比蚁轻。叹息天心公道少，两间苦乐不均平！
近事三首·其三
作者：洪繻
朝代：清

赋课刑书急似弦，可怜全岛万家烟！屠尸抛胔寻常事，簸土扬灰苦劫年。平地险生人瓮鲊，閒居惊拔眼钉钱。沈酣若得中山酒，一醉还须百岁眠。
近事三首·其二
作者：洪繻
朝代：清

华屋邱墟一再经，此中民物日凋零。国家食货皆机阱，官法卫生半死刑。行部趣耕无雨泽，敲门巡警有雷霆。鲁褒爱作钱神论，清浊何须辨渭泾！
近年薄置田亩，拟待拙著集成，变鬻以供剞劂。特恐所作不值一文，不免詅痴符之诮也。诗以志之
作者：洪繻
朝代：清

吾也作诗豫买田，为口腹计谋朝饘。他日诗成待传后，吾卖吾产刊遗编。此志非奢良易遂，此笔再支三十年。古人名山俟友声，韩公学有欧公延。张为曾诩奉白佛，李洞亦闻铸浪仙。今人爱才非昔比，龙华会乏香火缘。同时或邀众口谤，异时安望众目怜！「太玄」子云当瓿覆，「春秋」吕氏空门悬。况余诗文求自适，不期众好宁非偏！冰心自携冰一卷，古调独弹古七弦。高希万载羲皇上，旷游八极鸿濛先。放笔洪涛走淜湃，冥心造化归镵镌。咸韶欲招里耳听，如置石鼓伶人前。倘售鼠璞自衒异，或怀燕石私蹁跹。千金换取麻沙版，如珠弹雀玉抛砖。况破百亩灾梨枣，实益枉为虚名捐。繄余名心终不死，子孙之计非所牵。阡陌连云亦安用，城南二顷更戋戋。有诗有文堪掷地，无衣无食足登天。王充或作枕中秘，桓谭有待身后传。吾书不胫走天壤，室中遑恤灶无烟。惟愁白傅将笑人，诗成未得鸡林钱！
迟暮感伤
作者：洪繻
朝代：清

物换星移又几时，苍茫天地欲何之？半生尝尽愁千斛，万事消除酒一卮。荆棘欹危台北路，江山孤愤剑南诗！桑田沧海浑无赖，苌楚虽华未有知。
述事，与乃营书后
作者：洪繻
朝代：清

历尽巉岩经沧海，一波未平一波骇。经尽波涛涉崎岖，一崄未终一崄踰。我行已过千山万水路，胸中空有明月珠，眼中空有方壶图。回头试说风尘事，疲于津梁否耶无？初入鏖战荆棘里，心似荆卿怀利匕。怵惕谈笑两有馀，水濡火热气不靡。下场蹭蹬涉关津，风云泥涂在一身。方把心情惊爨尾，又将况味尝劳薪。归来秋风飒飒鸣，耳边犹有波浪声。无端霹雳空中下，报道孙山名下名。自是文章憎命达，利锁名缰苦难脱！雷焕剑藏十年光，卞和玉受双回刖。萧萧飕飕寂静间，君书寄来自前山。大罗误传青鸟信，激水若怒蛰龙蟠。君遭与我俱落拓，君更穷途受飘泊。人生无数翻覆事，吹箫莫唱「声声错」！聪明本与命为仇，华亭老子倒骑牛。想其睥睨人间世，习见积薪颠倒成玉邱。君不见驽马立仗在御阶，骅骝骐骥骨如柴。又不见野雀献瑞上玉堂，麒麟鸾凤惊不祥。笑余枉学屠龙技，技成三载无所试！与君相倾杯酒中，酒酣一座生雄风。与君相话夜灯下，灯残千里知音寡。去日得交张汝南，把臂共发千秋谈。汝南已死不可作，辄作栖风苦雨不可堪！琴书几席时相贶，雄心因之减二、三。此意惟君得深悉，今日徘徊无所质。一纸遥寄王郎歌，明日云山相对出。
追述去冬时事
作者：洪繻
朝代：清

时十一月岁乙未，台山北海如波沸。遗民义气薄云霄，欲转汉天回汉地。骤似雄风吹雨来，复似怒潮挟沙至。重重夜袭台北城，惊杀倭兵失梦寐。城头半夜起狼烟，城外连天列象燧。倭酋持枪尽欲狂，倭卒寻刀起如醉。越日彼族元节天，不成拜贺不就次。电达全台皆戒严，火急三军齐结驷。延城驱出领袖人，束以羁绁防生事。是乃逢迎趋利徒，岂有才情能树帜。狐疑鼠窜空怔营，维时外间尚无意。彼族杀气犹未降，压阵冲锋出大帅。天使遗民成国殇，二三首雄中炮踬。雄徒四散登于山，可哀良善遭斩劓。冬风惨惨吹哭声，阴雨凄凄飘肉骴。平民庐舍数千家，灰烬之中无位置。逃亡耕夫诈诱归，复以一坑除芒刺。是时我正丧所生，倚门夜泣皋鱼泪。闻之意惨心复摧，不能哀吟亦酸鼻。年来衔石不能填，叹息海天出魍魅。呜呼七哀兮，哀不尽，风云气。
送客上海三首
作者：洪繻
朝代：清

君向淞江去，江东月正明。回头闽海外，无限乱云生。一水入东吴，吴中旧有都。武昌鱼味好，莫羡四腮鲈！地是中原迩，居偏外国环。华夷人语杂，未是好家山。
送客上海三首·其一
作者：洪繻
朝代：清

君向淞江去，江东月正明。回头闽海外，无限乱云生。
送客上海三首·其三
作者：洪繻
朝代：清

地是中原迩，居偏外国环。华夷人语杂，未是好家山。
送客上海三首·其二
作者：洪繻
朝代：清

一水入东吴，吴中旧有都。武昌鱼味好，莫羡四腮鲈！
送客归浙
作者：洪繻
朝代：清

浙东此去三千里，海上蓬莱隔弱水。君归正值鲈鲙时，轮船一日秋风起。钱塘八月潮头高，君归好趁曲江涛。旧时范蠡浮舟处，未似君跨海上鳌。与君相逢在顷刻，与君别离成夙昔。寄语中原乐土人，莫作海岛居夷客！君居武林山水乡，西湖绿柳接红樯。山阴饮禊兰溪曲，风渚渔陶苕水傍。我居局促海山畔，山花、山鸟纷愁乱。鞭扑追呼过虎苛，茧丝抽索如鱼烂。年来山水益萧条，山林斮赭如焚烧。四海五湖深锁闭，千峰万嶂空嶕峣。乘风我欲随君去，葛洪未备移家具。神仙暂作陆沈身，日月漫迟夸父步！登高遥望云海东，浮帆一点暮天红。知君亦有烟霞窟，他日相寻钓浦中。
送客归湖北不果二首
作者：洪繻
朝代：清

西望沧波万里长，大江欲棹路茫茫。海东无限萧疏柳，不送离愁到武昌。黄鹄山头底处乡，朝来将酒慰离觞。八闽咫尺犹难渡，何况襄阳与汉阳！
送客归湖北不果二首·其一
作者：洪繻
朝代：清

西望沧波万里长，大江欲棹路茫茫。海东无限萧疏柳，不送离愁到武昌。
送客归湖北不果二首·其二
作者：洪繻
朝代：清

黄鹄山头底处乡，朝来将酒慰离觞。八闽咫尺犹难渡，何况襄阳与汉阳！
送李君雅歆观东洋博物会
作者：洪繻
朝代：清

冲风一棹出东溟，若木榑桑拂杳冥。蠵贝晓浮三岛白，鱼龙夕吼万山青。珊瑚网得同珠海，广乐张来似洞庭。我欲与君分路去，他时慷慨上新亭！
送梁子嘉先生归粤长歌
作者：洪繻
朝代：清
体裁：古风

西风海上来，江湖秋已疏。天涯远游子，日色冷菰蒲。蒲帆天外去，忽忽浪花粗。行客悲不已，远望绝平芜。故乡在何处，回首水云区。岭南近如何，未得一纸书。衣锦滞他方，富贵亦唏嘘！况为失路人，不如归乡闾。我送先生行，欲挽先生裾。先生昔来时，台海金汤如。班生从戎幕，曾见海氛袪。维时法兰西，遂为强弩馀。兵气倏忽消，辐辏纷舟车。先生半隐宦，拓地开菑畬。台阳富山海，山人亦足鱼。先生于山中，永以爱吾庐。谁知浩劫兴，割地等商于。欃枪无人扫，千里为邱墟。先生攘袂起，有愤不得摅。朝廷有子兰，枉哭申包胥！仓皇戎马间，南北行趑趄。越海去复来，囊橐无宿储。不见汉衣冠，所遇多駏驉。关津不易过，寄迹嗟籧篨！当年华屋处，再过无人居。伏莽时时起，十室九室虚。沧海扬尘后，无复返其初。先生长太息，决计问归途。君家粤东路，地即古番禺。亦曾遭英夷，夺去海膏腴。伊昔林文忠，至死三叹吁！有计不得行，谋国误奸诬。虎门铸大错，筹策至今纡。茫茫五虎洋，万国来揶揄。汪、黄今再生，遗祸遍海隅。粤海虽粗安，虢亡行及虞。今日广州潮，轮舶环郡郛。山海失岩阻，黔首其挛拘。君归亦何乐，聊为妻孥娱。我思祸乱中，素志不可渝。祖生中流楫，气足吞羯奴。西夷侮我甚，谓我无良图。瓜分指中夏，囊括鼓咙胡。我笑夷人眼，咫尺见糊模。岂识中华势，衰乃盛之符。君归求黄石，慎保千金躯！见说粤西峤，胜、广已蠕蠕。草寇启汉、唐，此岂为之驱！可怜兵燹灾，到处无或殊。君地与毗连，曷胜望苍梧！滔滔郁林水，须虑走湛卢。官军成铅刀，不足张威弧。我辈何从计，不禁碎唾壶。时事且勿悲，请为君歌呼！去年见君面，一拜识眉须。嶙嶙耸傲骨，迥异风尘趋。逢人辄面质，不为时俗谀。诗文在正声，瑰异过璠瑜。我读「钓龙歌」，高调入云衢。稽康广陵散，不道今未无。有作皆唐调，绝不为喁吁。伤时生感喟，杜诗与泪俱。平生复萧索，阅历貔生貙。愧我非终童，未能弃关繻。空送先生去，不共先生徂。秋风吹远道，落叶客身孤。东西马首瞻，怅惘失朝餔。遥遥沧海上，帆片有云铺。一去难复逢，望君眼亦枯！粤山千万重，君去飞舳舻。
送梁子嘉先生归粤长歌
作者：洪繻
朝代：清

西风海上来，江湖秋已疏。天涯远游子，日色冷菰蒲。蒲帆天外去，忽忽浪花粗。行客悲不已，远望绝平芜。故乡在何处？回首水云区。岭南近如何？未得一纸书。衣锦滞他方，富贵亦唏嘘！况为失路人，不如归乡闾。我送先生行，欲挽先生裾。先生昔来时，台海金汤如。班生从戎幕，曾见海氛袪。维时法兰西，遂为强弩馀。兵气倏忽消，辐辏纷舟车。先生半隐宦，拓地开菑畬。台阳富山海，山人亦足鱼。先生于山中，永以爱吾庐。谁知浩劫兴，割地等商于。欃枪无人扫，千里为邱墟。先生攘袂起，有愤不得摅。朝廷有子兰，枉哭申包胥！仓皇戎马间，南北行趑趄。越海去复来，囊橐无宿储。不见汉衣冠，所遇多駏驉。关津不易过，寄迹嗟籧篨！当年华屋处，再过无人居。伏莽时时起，十室九室虚。沧海扬尘后，无复返其初。先生长太息，决计问归途。君家粤东路，地即古番禺。亦曾遭英夷，夺去海膏腴。伊昔林文忠，至死三叹吁！有计不得行，谋国误奸诬。虎门铸大错，筹策至今纡。茫茫五虎洋，万国来揶揄。汪、黄今再生，遗祸遍海隅。粤海虽粗安，虢亡行及虞。今日广州潮，轮舶环郡郛。山海失岩阻，黔首其挛拘。君归亦何乐，聊为妻孥娱。我思祸乱中，素志不可渝。祖生中流楫，气足吞羯奴。西夷侮我甚，谓我无良图。瓜分指中夏，囊括鼓咙胡。我笑夷人眼，咫尺见糊模。岂识中华势，衰乃盛之符。君归求黄石，慎保千金躯！见说粤西峤，胜、广已蠕蠕。草寇启汉、唐，此岂为之驱！可怜兵燹灾，到处无或殊。君地与毗连，曷胜望苍梧！滔滔郁林水，须虑走湛卢。官军成铅刀，不足张威弧。我辈何从计？不禁碎唾壶。时事且勿悲，请为君歌呼！去年见君面，一拜识眉须。嶙嶙耸傲骨，迥异风尘趋。逢人辄面质，不为时俗谀。诗文在正声，瑰异过璠瑜。我读「钓龙歌」，高调入云衢。稽康广陵散，不道今未无。有作皆唐调，绝不为喁吁。伤时生感喟，杜诗与泪俱。平生复萧索，阅历貔生貙。愧我非终童，未能弃关繻。空送先生去，不共先生徂。秋风吹远道，落叶客身孤。东西马首瞻，怅惘失朝餔。遥遥沧海上，帆片有云铺。一去难复逢，望君眼亦枯！粤山千万重，君去飞舳舻。
送浙客绝句四首
作者：洪繻
朝代：清

蓬壶万里已曾经，水浅南溟又北溟。何日海山携两袖，西风吹上落帆亭！孤岛兵争似井陉，沈沦化外一周星。沼吴报越英雄事，说与蓬莱海客听。
送浙客绝句四首·其一
作者：洪繻
朝代：清

蓬壶万里已曾经，水浅南溟又北溟。何日海山携两袖，西风吹上落帆亭！
送浙客绝句四首·其二
作者：洪繻
朝代：清

孤岛兵争似井陉，沈沦化外一周星。沼吴报越英雄事，说与蓬莱海客听。
送许都司母出殡
作者：洪繻
朝代：清

故家今已等夷看，陵阜丘园墓道难。日晚北邙山下路，蒿歌空展汉衣冠！
逃剪发感咏
作者：洪繻
朝代：清

穆生久惧楚人钳，藏尾藏头二纪淹。发短忽惊城旦酷，令轻犹比路灰严。山中夏馥缄须去，稷下淳于努目瞻。匿迹时将形影问，余颅何术葆鬑鬑！
遇李石鹤孝廉赋赠二首
作者：洪繻
朝代：清

三生石上證前因，交道文章信有神！脱略形骸千古量，相忘辈行一朝亲。竟誇海岱逢奇士，自是闽天出晋人。此去长安万馀里，柳袍应拂帝京尘。天涯不用共温存，此去文星照帝阍。别我看花春逗路，送君渡海雪浮尊。华亭听鹤江南地，燕市驱车蓟北门。得意未应高步上，愿留龙尾待追攀。
遇李石鹤孝廉赋赠二首·其一
作者：洪繻
朝代：清

三生石上證前因，交道文章信有神！脱略形骸千古量，相忘辈行一朝亲。竟誇海岱逢奇士，自是闽天出晋人。此去长安万馀里，柳袍应拂帝京尘。
遇李石鹤孝廉赋赠二首·其二
作者：洪繻
朝代：清

天涯不用共温存，此去文星照帝阍。别我看花春逗路，送君渡海雪浮尊。华亭听鹤江南地，燕市驱车蓟北门。得意未应高步上，愿留龙尾待追攀。
遣意再赋
作者：洪繻
朝代：清

世间已置六尺躯，身上犹存三寸舌。南溟之鹏、北海鲲，屈伸变化归一瞥。我生肮脏四十秋，如何枯株长守拙。闭门郁郁无所为，如头受髡足受刖。扬尻欲作万里行，车已无轮马无軏。干将生就百练钢，峣峣之齿坚不缺。年华一耗身渐柔，䰄䰄者须、星星发。冥心思与大化游，蛇困求蜕、蝉求脱。造物闭我糠覈中，鼠肝虫臂徒生活。爱我谓我有用身，恶我笑我穷死骨！我自浑沌随造物，满腔藏有苌弘血。世途列子悲湿灰，歧路杨朱泣回辙！傀儡新自西洋来，黥钳大为我辈设。我已土苴视功名，时犹衮冕矜阀阅。破坏仁义真穷奇，均输食货亦饕餮。江湖魏阙同一邱，愿从泥龟作跛鳖！
遣意漫赋
作者：洪繻
朝代：清

足下碧落凌三千，胸中云梦吞八、九。不能富贵求神仙，惟有读「骚」痛饮酒。少年乐水兼乐山，适兴问花更问柳。此日落拓无所营，穷愁老景来相守。丹药难驻玄发身，䌟絖空作不龟手。甘罗既相邓禹侯，笑余四十徒腐朽！世外自负龙凤姿，山中惟将麋鹿友。欲免衣冠优孟容，永甘形块哀骀丑！迩来伛偻循墙走，独坐无朋行无耦。纷华我知亡是公，流俗人唤支离叟。尘途有迹风怜蛇，沧海无情云变狗。季野满腹储阳秋，强与旁人相可否？百鍊刚肠绕指柔，偶生芒角浇一斗。不平时作老龙鸣，长啸却同狮子吼！
避暑感咏
作者：洪繻
朝代：清

盛夏汗交流，苦乏盘旋地。有如乱世中，又逢毛鸷吏。炎日当熏蒸，苛政方穷治。酷吏与酷暑，古今同一致。暴敛及横徵，民生无馀利。长此炭火中，万无薰风被。寝处尘埃氛，遍身皆垢腻。洗沐不自由，有若生芒刺。人事与天时，何处堪趋避！恨无摩天翮，凌空生六翅！今日入疏林，飒飒新凉至。时鸟鸣一声，山川滋妩媚。豁然忘三伏，真觉触百忌！但是酷暑驱，末由苛政閟。居士清凉身，尚未释倒置。四体虽暂纾，惨惨在心志！会须求桃源，人寰撒手弃。逍遥出九天，俯视江山异。
酒市四首，同次儿作
作者：洪繻
朝代：清

数钱奼女点牙筹，月地花天处处秋。今日醁醽徵榷尽，襟痕无复满杭州。此地当年酗狗屠，倚门武负善藏沽。贳钱若向新丰去，再觅高阳旧醉徒。
酒市四首，同次儿作·其一
作者：洪繻
朝代：清

数钱奼女点牙筹，月地花天处处秋。今日醁醽徵榷尽，襟痕无复满杭州。
酒市四首，同次儿作·其二
作者：洪繻
朝代：清

此地当年酗狗屠，倚门武负善藏沽。贳钱若向新丰去，再觅高阳旧醉徒。
野路
作者：洪繻
朝代：清

笋舆行不尽，苔径入平芜。浊淖分禾亩，新泉注芋区。烟飞双野鹭，水立一番凫。极目斜阳外，青山露屋隅。
金山即目
作者：洪繻
朝代：清

吞江亭下妙高台，台外江光净不埃。杨柳两湾云两坞，吴舟凫水入山来。高台已共离宫杳，明月犹临蹬道边。水调歌头来再弄，层层红树接江天。
金山变陆感咏
作者：洪繻
朝代：清

金山如湘君，中流危插脚。大地将变迁，一朝忽起陆。嗟我东南天，六鳌不系足。黑风吹蓬莱，汹涛没大麓。此失鱼龙性，彼陷鲸鲵族。浮沉俱已非，颠倒何其速。而此立江干，犹可仰寥廓。失水迩尘寰，终胜沉重浊。我从苦海来，喜识山面目。灵山倘有灵，我欲诉胸曲。一溺至于今，何以脱诸梏。闻说山当时，亦染潢池毒。如来无完肤，与我同惨蹙。今已换金身，无异西天乐。宝塔凌天风，袈裟飘簌簌。妙台岂云晞，琳宫未寂寞。千磴摩旻穹，一洞入地轴。江流山欲飞，万景聚一簇。思作弥天谈，惜乎山僧俗。东望三台山，此犹一粒粟。试罢中泠泉，落霞满山隩。
金陵杂诗
作者：洪繻
朝代：清

虎踞龙蟠古帝阊，湖山虽歇尚苍苍。微茫无数前朝迹，叠嶂长江绕建康。下关浦口水悠悠，阛市东南占上流。狮子山头白门路，兵旗不似阅江楼。残泉犹有五龙澄，四角皇城剩两棱。游遍帝乡如驿传，明宫过后过明陵。一路青青叫画眉，朝阳门外柳如丝。马蹄踏过钟山背，何处昭明饮马池。朱雀桥空古色稀，燕飞不见旧乌衣。秦淮桃叶流如故，画舫青溪日暮归。废苑荒台感不禁，青溪流水到而今。祇馀一曲残杨柳，无复当年九曲深。无数遥峰对近鬟，楼头青压水西关。南唐风景今安在，一簇清凉寺里山。寓公好事有袁郎，士女风流映小仓。今日随园鸿爪尽，茫茫二十四云房。孤冷偏能耐久留，一层半亩在山头。随园不及龚高士，残照秋风扫叶楼。东吴阅后又南朝，淮色山光两寂寥。故国周遭都已渺，石头城去大江遥。
钓龙台歌，和梁先生子嘉
作者：洪繻
朝代：清

钓龙台，高崱屴，千年故址潮千尺。钓龙台前海水深，钓龙台后风云黑。于今不见闽王来，犹见闽王钓时台。台对荒祠自今古，台成浮世如尘埃。闽越王去不复返，海水东流不复转。钓纶下水海水高，长绳系日白日晚。争道当时禹迹遥，会稽禹穴今岧峣。越国犹馀防风骨，闽山不到神禹轺。往事迁流思帝子，骑龙、豢龙龙可使。禹王胼胝不到斯，禹王苗裔王于此。粪除足补神禹功，披荆拔棘东海东。南台山下钓矶石，钓起禹时挟舟龙。于今海水复扬尘，海中疑有蛟鳞鳞。安得钓台沈一饵，钓断螈螭安八闽！闽越王是屠龙手，惜哉事汉心不久！夜郎自大轻辟胡，终被汉禽作龙屠。后有负汉王心粗，请视王台血模糊！
铁车路
作者：洪繻
朝代：清

声轰轰，如霆雷，火炫炫，如流电。双轮日驭速催行，回头千里忽不见。抵掌欲笑夸父迟，轮台一日周围遍。西人逞巧亦良危，颠踬往往艰一线。我道带砺在河山，缒幽凿险山河变。自古众志方成城，不闻铁车与敌战。又况劳民复伤财，民穷财尽滋内患。台湾千里如金瓯，浑沌凿死山灵颤。有潦有流间其间，不能飞渡复中断。借问铁路何时成，请待天炉为炽炭。
银
作者：洪繻
朝代：清

洪垆大冶不鼓铸，日本之银天下布。团圆握之不盈把，易取货物纷无数。光芒宝气在腰间，不畏饥驱不畏寒。刓尽廉隅争资借，关津不惮行路难。不胫而走似铜凫，贾人坐拥千金躯。圆轮径寸利涉远，鬼物不敢萌揶揄。中国银山高崱屴，利源乃让东洋国。鬼夷挟此得自雄，孰使流通无壅塞？古来为国收利权，太公乃有九府圜。中华久不为此计，取利于民民日艰。东洋幅？本穷窘，中国大度来蛮蠢。失笑辄看龙子银，幕面特书「大日本」！
银
作者：洪繻
朝代：清
体裁：古风

洪垆大冶不鼓铸，日本之银天下布。团圆握之不盈把，易取货物纷无数。光芒宝气在腰间，不畏饥驱不畏寒。刓尽廉隅争资借，关津不惮行路难。不胫而走似铜凫，贾人坐拥千金躯。圆轮径寸利涉远，鬼物不敢萌揶揄。中国银山高崱屴，利源乃让东洋国。鬼夷挟此得自雄，孰使流通无壅塞？古来为国收利权，太公乃有九府圜。中华久不为此计，取利于民民日艰。东洋幅�本穷窘，中国大度来蛮蠢。失笑辄看龙子银，幕面特书「大日本」！
镇江城南玉夹山
作者：洪繻
朝代：清

日暝黄鹄山，何处戴颙宅。山岚不见人，泉声出涧石。回望献花岩，不见招隐寺。杳杳林皋山，孤云与我至。
閒居书事兼述怀
作者：洪繻
朝代：清

富贵可轾亦可轩，贫贱居后如居前。夙昔摊书拥万卷，铭功直欲上燕然。有时萧寺划齑饭，魂梦复在韩、范边。不然著述老一世，「东观馀论」、「南华篇」。胡为浮沈至今日，海屋之畔沧桑田。负郭洛阳非二顷，耦耕河渚乏一椽！假与沮溺为伴侣，催敲箕敛来熬煎。新丝未足供洋税，新谷何能办户钱！东家养犬罚里布，西家捕鼠输府泉。警吏穿门时入室，圆木警枕难安眠。桃园无处居渔父，梅市何地容神仙！邱山华屋尽零落，逃氓废圃馀荒阡。暂时读书把耒耜，如登雪岭披黄绵。闭门深夜慕怀、葛，挑灯课子开韦编。五经、五典如日月，肯为乱世相轻捐！逍遥世外亦一计，自颠、自倒忘倒悬。惟怜一生怀壮志，经术、经济成虚诠！糜烂尘寰无净土，隔篱何点聊穷年。星槎倘可天上泛，凿空窃愿随张骞。造物彼苍何阨我，土人桃梗相为缘！不知何时堪解脱，骈枝大块殇彭篯，胚胎或免天帙缠。
閒居偶咏二首
作者：洪繻
朝代：清

蒿目时艰百不宜，襄阳休醉习家池。琴高鱼长输租重，支遁鹤多困米饥。裨海有关难泛宅，商山无路可寻芝。闭门聊作羲皇侣，长与陶潜伴菊篱。僻处逍遥自一时，世途不复问安危。鹅黄蕉叶浮杯酒，鱼鳜桃花下钓丝。白雪如山怜鬓发，苕华似水鉴须眉。风云花月俱多事，惟有泉声和咏诗。
閒居偶咏二首·其一
作者：洪繻
朝代：清

蒿目时艰百不宜，襄阳休醉习家池。琴高鱼长输租重，支遁鹤多困米饥。裨海有关难泛宅，商山无路可寻芝。闭门聊作羲皇侣，长与陶潜伴菊篱。
閒居偶咏二首·其二
作者：洪繻
朝代：清

僻处逍遥自一时，世途不复问安危。鹅黄蕉叶浮杯酒，鱼鳜桃花下钓丝。白雪如山怜鬓发，苕华似水鉴须眉。风云花月俱多事，惟有泉声和咏诗。
閒居即事
作者：洪繻
朝代：清

大荒海外托纵横，寂寞人间气不平。宗炳空怀五岳志，潜夫未遂九州行。吟诗饮酒无他事，斫地谈天了一生。灯下萧然念身世，閒居四十二毛惊。海岱迢迢春复秋，遁荒未觉岁华遒。上层楼住陶弘景，下泽车乘马少游。富贵不如书万卷，沧桑况见屋千筹。陆沉暂作浮沉客，花月江山似水流。地走中原断不连，幽栖海澨与山边。小园庾信三竿竹，负郭苏秦二顷田。世乱消磨年少日，家居排遣劫中天。只今杜甫吟诗处，兵燹疮痍满目前。芜城废苑遍蒿莱，万里浮云眼倦开。甲子谁题元亮宅，庚申独恸谢翱台。千秋大事皆泡影，一卷新诗亦劫灰。感愤满腔无处洒，案头长有酒盈杯。年年闭户赋离忧，辞谢红尘绝应酬。千岁古书堆榻上，一春今日据楼头。云开远远青山入，潮起茫茫碧海浮。且自逍遥人世外，不须欢乐不须愁。
閒居即事·其一
作者：洪繻
朝代：清
体裁：七言律诗

大荒海外托纵横，寂寞人间气不平。宗炳空怀五岳志，潜夫未遂九州行。吟诗饮酒无他事，斫地谈天了一生。灯下萧然念身世，閒居四十二毛惊。
閒居即事·其三
作者：洪繻
朝代：清
体裁：七言律诗

地走中原断不连，幽栖海澨与山边。小园庾信三竿竹，负郭苏秦二顷田。世乱消磨年少日，家居排遣劫中天。只今杜甫吟诗处，兵燹疮痍满目前。
閒居即事·其二
作者：洪繻
朝代：清
体裁：七言律诗

海岱迢迢春复秋，遁荒未觉岁华遒。上层楼住陶弘景，下泽车乘马少游。富贵不如书万卷，沧桑况见屋千筹。陆沉暂作浮沉客，花月江山似水流。
閒居即事·其五
作者：洪繻
朝代：清
体裁：七言律诗

年年闭户赋离忧，辞谢红尘绝应酬。千岁古书堆榻上，一春今日据楼头。云开远远青山入，潮起茫茫碧海浮。且自逍遥人世外，不须欢乐不须愁。
閒居即事·其四
作者：洪繻
朝代：清
体裁：七言律诗

芜城废苑遍蒿莱，万里浮云眼倦开。甲子谁题元亮宅，庚申独恸谢翱台。千秋大事皆泡影，一卷新诗亦劫灰。感愤满腔无处洒，案头长有酒盈杯。
閒居遣怀放歌二首
作者：洪繻
朝代：清

生天当在诸君后，成佛要在诸君前。居前不肯使人轾，居后岂肯使人轩！丈夫抑郁居世间，谁为浊清谁愚贤！泉石巢、夷与握臂，庙廊伊、葛与比肩。尔时雌黄俗人眼，妇竖毁誉皆可怜！至今陋巷有千秋，当日东家无一廛。我生位置将何处，吟哦七字或可传。后有渭南、前青莲，世上浮名尘与烟。所叹岁月华吾颠，再见沧海为桑田。平生钓龙屠鳌手，放废一朝到九渊。走狗斗鸡称行辈，来牛去马同神仙。素丝可缁石可磷，要存吾白完吾坚。解衣盘礴画图史，散花烂漫女婆禅。糊涂羹对鸱夷酒，裸袒二虫作周旋。晞身阳阿濯汤谷，出入渣滓冥冥先。上至列缺望大壑，峥嵘无地廓无天。南海帝倏北海忽，何日回斡成大千？我时腰缠骑鹤去，谪仙一醉三千年。
门丁谣
作者：洪繻
朝代：清

我公在何处，我公在县厅。我公不解事，解事有门丁。能令我公喜，能令我公怒。指挥不待公，我公殊不恶。我公下村乡，门丁能攘羊。鸾刀取其血，血是民汁浆。我公到城市，门丁能作豸。有角不触邪，触取巨象齿。公若欲催科，门丁张网罗。役夫且慢发，役夫货几何。公若欲谳狱，门丁几番促。促公复迟公，门包几车粟。门丁能作福，门丁能作威。小民一身肉，俱为门丁肥。我公能作官，门丁与有分。我公欲和事，请向门丁问。人生多得钱，不过作好官。我公钱如水，门丁钱如山。门丁利如锥，我公明如镜。门丁与我公，与钱同一命。门丁存善念，有时欲改恶。待公官休日，门丁恶不作。我言告门丁，门丁仔细听。人间无刑书，天上有雷霆。
闻东西战事感赋
作者：洪繻
朝代：清

东头斗龙西头虎，杂糅万类为刀俎。草木江山腥血流，乾坤橐钥变机弩。叹我生时何不辰，极目中原生莽榛！汉武、唐宗不复作，争长黄池付夷人！今日四万万生民，蠖屈谁能不求伸！朝廷不为鼓舞计，坐视外人立两甄。辽东、辽西无净土，海南、海北飞灰尘。甘受商于仪诳楚，岂真鹑首天赐秦！至今英雄尚不出，我恨造化诚不仁！两狼斗门内，咆哮日成队。褒衣大袖立当前，嗫嚅无从置巨喙。谁为强弱、谁成败，痛我人物总齑碎！传闻峨峨铁岭山，西夷驻马当雄关。又闻旅顺城，西夷窟距成磐安。叹我有险不能握，日以大地供戕残！今年又撤西藏蔽，唇齿俱亡宁止寒。海东一国况纠纠，纵驱西人非吾有。外庭内奥俱破摧，辞得狼贪来虎吼。中原尚有山林薮，亟呼豪杰四保守。贰师、霍病能鹰扬，深目奇肱应狗走。陆有大冶、海有琛，旋转坤维在反手。不信万年太古邦，一旦龙钟便老朽。呜呼今日谈强等谈空，平戎策付马耳风。铁轮炮车满天地，狂澜日与海流东。频年燹火接天红，侧身西望徒忡忡！焦头烂额盛京路，匍匐父老提儿童。谁知海外暂食息，哀哀亦成中泽鸿。
闻人话北部警事感作
作者：洪繻
朝代：清

昔日大坪聚健儿，沿山沿海驱岛夷。风声鹤唳八公兵，篝火狐鸣五丈旗。义旗一飏一再起，三载东洋惊祸水。岛民虽被作牛羊，敌兵有时成蝼蚁。自从□旅不可撑，梅子坑里为秦坑。敌人眼中无铁屑，酷毒倭政尽□行。粒粟寸丝难苟活，千家万家□剥夺。十羊真有九人牧，一鸡长遭百刀割。环山蔽海无所逃，釜中燥蟹钳巨螯。残喘偷生不容喙，医疮剜肉竟焚膏。沧海横流时一泄，涓涓忽洒苌弘血。去冬北部鬼雄呼，四十人把斯人杀。一时视死如视归，五人之豪颜佩韦。况有同心数十辈，千秋义冢高巍巍。昔人愿近要离墓，如君之徒堪比数。恨予读书身手弱，闻风空式怒蛙怒。
闻客述施孝廉仁思双妾殉节事有感
作者：洪繻
朝代：清

东海扬波海水浅，纵跨双虹行亦蹇。麻姑有憾方平知，大风吹海海难转。天荒地老一身愁，况有雪霜随风卷。儿女恨与英雄终，石烂海枯泪长满。忆昨乙未丁苦辛，青衫红粉俱灰尘。施君并挈西施去，一舸云烟远避秦。谁知浩劫出儒坑，竟作人间一陈人。世乱已拌名节轻，何期两美殉君身！君之侠骨肝胆粗，家无䃫石掷樗蒲。利刀时断纷缊絮，豪气能驱霹雳符。挥金买得石崇婢，明灯净簟时相娱。辛卯之秋折桂树，花枝复把黄金铸。武昌有妓惜别离，新起朱楼藏娇住。阿娇未煖玉楼中，忽然海上生悲风。铁马金戈破空至，官军报道陷鸡笼！维时我闻心亦碎，书生无从伸长喙。君言当事能慨慷，时事已非出肝肺。归来对泣有红颜，座上无声惨不欢。见说携家亦航海，两美争先为凤攀。七月七夕二日后，不堪回首望蓬山！彰城既失君亦行，辽东有鹤去不还。辽东有鹤去不还，三年君付一梦看。蓬头婢子泪潸潸，吞阿芙蓉弃人寰。谁道邯郸妾，学步不辞艰。嘱子堂上婆，回死君怀间。君不见坡仙谪去朝云决，少游死去讴者绝？君并得之双玉玦，丈夫无成亦快哉，浩浩闽天长积雪！
闻斗六一带被燬有感
作者：洪繻
朝代：清

皇天降灾殃，发自倭人手。非彼能横行，天假为彗帚。雨膏二百年，时数丁阳九。或逢贪酷官，或遭跳梁丑。潢池有沸汤，小民受其咎。循环逾十秋，中辄生厄纽。曩岁刘公来，台海经击掊。纷糅及山川，削朘穷林薮。一波未能平，一声狂鲸吼。汪洋日出方，突如来祸首。疆臣无瑰材，海天遭碎剖。烽火遍全台，间时燎薪槱。去冬台北城，忽有群雄纠。聚沙不成团，焚如付乌有。首从咸远飏，伤哉村童叟。兹夏斗六门，亦复出抖擞。彼族好扰人，乱丝益生绺。闻说据在山，巉岩鬼神守。彼族佩枪登，伤仆如坠缶。失利无如何，馀怒及耕耦。旁近几十村，村村焚成黝。吾民居此间，如指在械杻。所望天好生，意外能运肘。俯提出妇孩，倒悬解耆耇。吾民饥渴深，时时瞻箕斗。骤雨不崇朝，暴风不恒久。上天多变迁，云头灭苍狗。岂有爱憎心，此薄而彼厚。不过昏眚侵，太阳暂蒙垢。真人驱天骄，名王系组绶。献俘阙庙前，函头在左右。未知我今生，得此遭逢否。
闻日军队搜山感赋
作者：洪繻
朝代：清

乾坤长肃杀，海上战争多。蕃队日鸣炮，山民夜枕戈。炎昆糅玉石，覆卵扫巢窠。世界今如此，苍生且奈何。
闻难民逃居山内感赋
作者：洪繻
朝代：清

瘴雾杳层层，逃荒有客登。箐开今日路，崖断古时藤。穴树同林狖，穿山比石鲮。天荆与地棘，何处汝飞腾？
陈生丐题琴砚图
作者：洪繻
朝代：清

中郎绿绮琴，衰汉流沙漠。米家海岳砚，宣和尤虏掠。名士所宝储，乱世等残箨。当日席上珍，此日泥中蓄。子女与玉帛，同时填沟壑。况是玩好间，何足铸金错！莫怪名士身，自视常丑恶！何来陈元龙，意气独磊落！有琴不破碎，有砚不唾辱。兵燹出劫灰，灵光存殿阁。一弹再三叹，摩挲风云作。不知是何世，高唱回风曲！兴到走龙蛇，谁能为缚束！逍遥閒中趣，几忘有荼毒。照影绘为图，人苦我自乐。我愿同之游，赏音看挥霍。他日留名山，知有辽东鹤！
雨后述事
作者：洪繻
朝代：清

春深草木苏，万物思雨泽。勾萌欲发生，原野资膏液。连旬无雨云，生意咸欲息！年来况歉荒，粒米等圭璧。一金八、九升，携囊难告籴。雨膏复不行，嗷嗷安求食！去年徵敛苛，不念民饥色。今春迫徵期，无地为逋客。不知上天心，何以处苍赤？此邦硕鼠多，民物皆不惜！天苟为旱灾，彼且啖人腊。时事无一堪，言之填胸膈！昨夜闻迅雷，不觉喜跳踢。天有爱物怀，一雨救穷阨。大者如倾盆，细者亦滴滴。可怜未多时，不及起枯塉！水源乏雨滋，末流不洋溢。慰情却胜无，此际可多得？我作喜雨诗，农夫有忧戚。救死尚未能，税敛来相迫。安得兼雨金，万民皆悦怿！
题施梅樵祖母像
作者：洪繻
朝代：清

台湾昔盛时，母家方繁丽。爱子趋堂隅，名孙绕阶陛。灼灼鸣珂坊，前儓而后隶。结交刺史侯，豪宗开戟第。母也居华闺，绮罗供娄曳。林下夫人风，城中慕高髻。富贵博欢颜，经营由贤裔。如何原涉家，忽为尹君弊！亡命走江湖，埋名局天地。叹息酷吏威，顿使名门替！母也居梓枌，闾日倚垂涕。阅历及沧桑，流离满尘世。洛市经战场，泰山作刀砺。王母独崔岿，天孙为拱卫。始觉皇娲年，崦嵫景未逝。翼起有贤孙，簪缨又克继。祖妣痛音容，丹青存髲剃。昨日素车帷，汉仪备葬祭。追远生孝思，慨僾写真谛。想见君先子，黄泉含笑睇！
题杜友绍画梅
作者：洪繻
朝代：清

天然高格印窗纱，墨迹淋漓瘦影斜。忆昔骑驴山驿路，雪中三见汝开花。孤山有梦即家乡，鹤骨虬枝雪月傍。我比林逋疏更懒，爱君疏影当闻香。
题杜友绍画梅·其一
作者：洪繻
朝代：清

天然高格印窗纱，墨迹淋漓瘦影斜。忆昔骑驴山驿路，雪中三见汝开花。
题杜友绍画梅·其二
作者：洪繻
朝代：清

孤山有梦即家乡，鹤骨虬枝雪月傍。我比林逋疏更懒，爱君疏影当闻香。
题次儿槱诗文卷
作者：洪繻
朝代：清

怪汝作诗如作画，笔扫风云驱百怪。爱汝作文如作诗，潘江、陆海有馀漪。郑虔名成老画师，传作未见垂当时。王维有画兼有诗，绝妙未见兼文词。古人专精在一艺，不尚誇多尚传世。画虎一事倘无成，鼫鼠五能亦俱赘。吾儿可有兼人才，行年十四、十五才。天赋汝能天禀粹，天富汝年天骨开。儿乎多能吾所许，儿乎末艺吾不与。文章要须气节高，文学尤须经济举。乱世人才安足多，扣牛宁戚徒悲歌！台海波涛今漆黑，中华世界方蹉跎。吾今与汝守蓬荜，吾老一任东隅失。望汝怀器伏人间，或□扶桑作晓日！
题海外蓬莱图
作者：洪繻
朝代：清

大海波涛断复连，撑起炎洲半壁天。沧溟路绝风云渺，鸿濛世界开人烟。安得泰山一枝笔，写作奇观空际悬！悬之咫尺有万里，大块无垠水无边。我思盘古凿混沌，斧凿到此生劖镌。又思共工触不周，触柱为山缺半偏。山头日月自昼夜，山下沧海自桑田。奇气郁勃凌中土，独回万水为西旋。上作赤乌窟，下作蛟龙渊。中包小蓬壶，珠屿水中圆。又有玉山可望不可即，日出插霄玉柱鲜。回望燄峰九十九，烛地熏天火欲然。一热、一寒分冰炭，八潼关里雪绵绵。台地无霜、无雪年复年，山灵狡狯弄使夏泽坚。北极何处鸡笼屿，遥与香炉烛峰相清妍。灵气鼓荡山河动，鹿耳门涛摇星躔。秋风万仞磅礴吐，鲸鸣欲簸昆崙颠。奇奇怪怪无不有，敢问十洲、三岛谁真仙？当年徐福不可到，未将地与秦人传。留之一千万万日，张槎始来天上船。船中载得王维笔，画到蓬莱笔不全。落笔万丈惊五岳，纸上时有烟霞穿。求之愈即去愈远，仙山疑在化工前。我居蓬莱乾坤惯，依稀认得秋毫巅。
题谢君生圹
作者：洪繻
朝代：清

乾坤老去剩残身，刍狗刍灵作比邻。海外已无乾净土，山中尚有醉眠人。当前斩板蓬蒿满，此后悬崖日月新。我欲访君生死路，衡门输与墓门亲。久欲从君起九原，奈他性癖爱邱樊。随狙杜甫栖同谷，化蝶蒙庄寄漆园。未待人间催薤露，预先地下辟桃源。溪山岂觉吾儒腐，花落无言鸟不喧。松楸三径日扶筇，拱矣亭亭部娄松。笑看石朋来挂剑，卧听野碓助歌舂。名山亦作麒麟楥，退谷偏崇蚂蚁封。从得孝威求穴隐，此生端不叹龙钟。健在浮生恨德孤，方壶圆峤等閒徂。世间已任呼牛马，地下何妨听蟪蛄。指点江山题素旐，安排风雨过黄垆。瑕邱公叔称欢乐，谁效蘧瑗请首途。浯水峿山待故吾，前身元是漫聱徒。眼中王子柯虽烂，冢外袁公骨未枯。问影问形皆若赘，为仙为鬼总称逋。邱原三尺人无恙，无事延陵绕匝呼。涧碧峰青好墓田，与君相见及黄泉。灵均魂魄邻山鬼，陶岘平生近水仙。有酒阮狂来痛哭，无声雍吊共流连。清明寒食年年到，花发东墦北郭前。六槚何年手自栽，空山隙地竁宫开。丹砂不死仙人垒，黑劫无方造化台。贞曜未铭东野去，通幽先相北邙来。借君坟墓浇吾酒，及此平生进一杯。埋文冢已同刘蜕，荷锸身将傍老伶。槐穴玄驹先作梦，辽城白鹤欲藏形。不知一老香山地，可是三休处士亭。只恐谢敷求死苦，岁星未应少微星。
题谢君生圹·其一
作者：洪繻
朝代：清
体裁：七言律诗

乾坤老去剩残身，刍狗刍灵作比邻。海外已无乾净土，山中尚有醉眠人。当前斩板蓬蒿满，此后悬崖日月新。我欲访君生死路，衡门输与墓门亲。
题谢君生圹·其七
作者：洪繻
朝代：清
体裁：七言律诗

六槚何年手自栽，空山隙地竁宫开。丹砂不死仙人垒，黑劫无方造化台。贞曜未铭东野去，通幽先相北邙来。借君坟墓浇吾酒，及此平生进一杯。
题谢君生圹·其三
作者：洪繻
朝代：清
体裁：七言律诗

松楸三径日扶筇，拱矣亭亭部娄松。笑看石朋来挂剑，卧听野碓助歌舂。名山亦作麒麟楥，退谷偏崇蚂蚁封。从得孝威求穴隐，此生端不叹龙钟。
题谢君生圹·其二
作者：洪繻
朝代：清
体裁：七言律诗

久欲从君起九原，奈他性癖爱邱樊。随狙杜甫栖同谷，化蝶蒙庄寄漆园。未待人间催薤露，预先地下辟桃源。溪山岂觉吾儒腐，花落无言鸟不喧。
题谢君生圹·其五
作者：洪繻
朝代：清
体裁：七言律诗

浯水峿山待故吾，前身元是漫聱徒。眼中王子柯虽烂，冢外袁公骨未枯。问影问形皆若赘，为仙为鬼总称逋。邱原三尺人无恙，无事延陵绕匝呼。
题谢君生圹·其八
作者：洪繻
朝代：清
体裁：七言律诗

埋文冢已同刘蜕，荷锸身将傍老伶。槐穴玄驹先作梦，辽城白鹤欲藏形。不知一老香山地，可是三休处士亭。只恐谢敷求死苦，岁星未应少微星。
题谢君生圹·其六
作者：洪繻
朝代：清
体裁：七言律诗

涧碧峰青好墓田，与君相见及黄泉。灵均魂魄邻山鬼，陶岘平生近水仙。有酒阮狂来痛哭，无声雍吊共流连。清明寒食年年到，花发东墦北郭前。
题谢君生圹·其四
作者：洪繻
朝代：清
体裁：七言律诗

健在浮生恨德孤，方壶圆峤等閒徂。世间已任呼牛马，地下何妨听蟪蛄。指点江山题素旐，安排风雨过黄垆。瑕邱公叔称欢乐，谁效蘧瑗请首途。
题近人所作「桃源问答游叙文」后
作者：洪繻
朝代：清

传说桃源时避秦，千年一到武陵人。鸡犬鲜逢山外物，桑麻未识世间春。兵燹徵徭是何事，问津逝者葛天民。源里遗民纷纷说，秦时苛政如火热。六国子孙多系累，天下儒生半坑杀。男儿负剑到长城，妇女纫针入南越。我闻斯语犹未终，秦民怒发冲冠中。秦时纲纪虽近暴，惨惨犹存华夏风。百年礼乐未崩坏，三代车书尚遵同。以暴衡暴祇百一，秦罪已是邱山崇。岂似我今□化外，非法横施来自郐。刀锯日日供牺牲，鞭扑朝朝催课最。无丝、无苗亦税科，有丁、有户皆头会。俎豆古风弃弁髦，衣服新制留蛮襘。神山千里尽沦胥，文物一朝随芜秽。穷奇食人口有牙，蚩尤为兽翅生背。相逢不作同等看，胡髡越裸丑周冠。颠倒天行无历纪，邱虚郡县有戈干。饥饿夷、齐失薇蕨，艰难黄绮在商山。秦时容得桃源在，桃源经今亦迁改。忽荒净土与仙津，阨窄五洲兼四海。秦人今更去遥遥，惆怅渔郎不相待！
题邱菽园「星洲选诗图」
作者：洪繻
朝代：清
体裁：古风

南溟万里海水黑，游人到此俱失色。诗卷空留天地间，珊瑚直沈波涛侧。儋崖久已无名儒，峒黎岂复知苏轼！况自贡道当时绝天家，南洋万国已阻万重沙。衣冠文采风流尽，言语侏禽教化差。不迎白虎周符节，且罚黄龙汉使槎。此时纵来青云士，如以衣裳卖越市。世界烽烟炮火多，夷歌起时弦歌止。倘逢世上操觚人，不啻海滨逐臭子。谁知豪杰出芦中，独回窄袖乘长风。怀铅握椠星洲东，大笔一扫万尘空。汉、唐遗族有生聚，舜、禹苗裔非洪濛。身自南来心自北，应有悲歌哀家国。狂澜不断欧罗巴，痛泪无穷波罗的。李、杜百篇寄远邮，板荡八章吟绝域。我从王子慕邱迟，亦在天南沦迹时。绝口不谈寰中事，杜门罕驰海外诗。忽由图里见君面，不夷、不夏匡解颐。想见掷笔鸡林地，折尽浮海扶桑枝。孔融、德祖大小儿，贾山、晁错新相知。君也置喙于其际，令我闻之轩须眉。云何避祸忽变计，朱公赎罪千金赀。南海虽得云雾披，此生未免付聋痴。今日閒情操选政，蛟龙岛国平如镜。星辰时从海底回，日月每向涛头迸。七洲洋过接昆崙，昆崙奴奉陶岘令。鼠毫麋墨长髯来，犀角象牙奇物竞。更闻炎方出翠毛，片羽值得黄金绦。君也见诗如见宝，沧海一钓连六鳌。人生时事不称意，浮沈一身无位置。惟有饮酒与放歌，足以幕天兼席地。二三素心共擘笺，传之千秋成韵事。恨余阻隔万重山，蓬莱可望不可致！题诗寄与海西头，拍海鹍鹏云生翅。
题邱菽园「星洲选诗图」
作者：洪繻
朝代：清

南溟万里海水黑，游人到此俱失色。诗卷空留天地间，珊瑚直沈波涛侧。儋崖久已无名儒，峒黎岂复知苏轼！况自贡道当时绝天家，南洋万国已阻万重沙。衣冠文采风流尽，言语侏禽教化差。不迎白虎周符节，且罚黄龙汉使槎。此时纵来青云士，如以衣裳卖越市。世界烽烟炮火多，夷歌起时弦歌止。倘逢世上操觚人，不啻海滨逐臭子。谁知豪杰出芦中，独回窄袖乘长风。怀铅握椠星洲东，大笔一扫万尘空。汉、唐遗族有生聚，舜、禹苗裔非洪濛。身自南来心自北，应有悲歌哀家国。狂澜不断欧罗巴，痛泪无穷波罗的。李、杜百篇寄远邮，板荡八章吟绝域。我从王子慕邱迟，亦在天南沦迹时。绝口不谈寰中事，杜门罕驰海外诗。忽由图里见君面，不夷、不夏匡解颐。想见掷笔鸡林地，折尽浮海扶桑枝。孔融、德祖大小儿，贾山、鼌错新相知。君也置喙于其际，令我闻之轩须眉。云何避祸忽变计，朱公赎罪千金赀。南海虽得云雾披，此生未免付聋痴。今日閒情操选政，蛟龙岛国平如镜。星辰时从海底回，日月每向涛头迸。七洲洋过接昆崙，昆崙奴奉陶岘令。鼠毫麋墨长髯来，犀角象牙奇物竞。更闻炎方出翠毛，片羽值得黄金绦。君也见诗如见宝，沧海一钓连六鳌。人生时事不称意，浮沈一身无位置。惟有饮酒与放歌，足以幕天兼席地。二三素心共擘笺，传之千秋成韵事。恨余阻隔万重山，蓬莱可望不可致！题诗寄与海西头，拍海鹍鹏云生翅。
风暴晚稻四首
作者：洪繻
朝代：清

四野寡桑麻，耕犁事已细。灾厉与暴徵，谁复田园计！如何田价昂，寸土需重币？总由谋生隘，食租当急济。其奈贾平章，蓄买公田势！洛阳千万顷，纸市有前例。兹事漫具论，我当树六艺。田宅虽就荒，树木爱阴翳。带草生书窗，幽花对庭际。春至百物温，空廪亦度岁。
风空岭即景
作者：洪繻
朝代：清

水远明于镜，山多拱若城。浊溪双峡雨，石瀑万峰声。
风雨感事
作者：洪繻
朝代：清

楼头暴雨兼暴风，扬沙走石声挣摐。四山漠漠如泼墨，海上龙尾捎长空。云垂海立不知际，天低若笠幪阴翳。怪道乾坤不肃清，年来风雨皆残厉。三宵两昼无霎停，饥乌冻雀拖湿翎。荒林鸟呼泥滑滑，破屋花泣雾冥冥。陇上老农荷锄叹，太仓玉粒今摧半。去汝难逃鼠食求，愁余那更狼戾看！九衢百巷见谽谺，杜陵空怀十万家。天半老茅为败絮，云边碎瓦疑飞霞。去年南部遭地震，万室黔黎归一殡。井落陷崩入蚁封，山川裂坼成龟亹。吾台处处生劫灰，人物时时供馀烬。前朝痛哭声未终，今日悽酸泪成阵。戊戌、己亥连两灾，田畴一望为蒿莱。悬崖万丈发暴潦，平地千家入湍豗。眼前风雨特小耳，何容伤心作歌纪。俯视雷霆抵婴儿，未信人间失箸匕！海上烽烟犹不销，世上浮霾宜如此。
食乌鱼五十二韵
作者：洪繻
朝代：清

俊味来沧海，腥风近黑洋。乌头馋客啖，鱼尾酒人尝。煮濩宜同蒜，烹调不待芗。青鳞残似贝，白肉润于霜。山泽轻鹅鸭，江湖薄鱮鲂。鲤同金脍好，鲈想玉冰凉。比目嫌消瘦，生胎美抱黄。伊时方魻鲽，无数共翱翔。随浪千群出，迎涛万尾张。轩鬐成蜃市，聚吻起鼍梁。渔子乘流俟，鲛人撒网狂。渊澄云渺渺，天压水茫茫。满载编桴重，分阄入市忙。贩争排巷过，买或典衣偿。日暮千钱数，冬寒一担望。唤来红店口，挑去绿田庄。俎豆难尸祝，盐醯任灶娘。鲜甜能下酒，酸酱可和汤。腻比江瑶脆，甘逾海蚱强。荔枝闽岭秀，橙橘洞庭芳。食谱堪增选，厨珍足破荒。朵颐纷落箸，染指快倾筐。剖脑疑镌玉，含臊若吮香。跰跹儿女辈，颠倒狗屠场。阳至分前后，盘羞判楛良。年年随序到，处处逐波飏。似雁能无爽，如潮信有常。有时踪迹少，问价往回昂。合浦珠腾聚，洋川米发祥。渔家欣出筏，海户喜开觞。未觉天风冻，奚知水路长！不须求鰋鲔，岂必慕鲨鲿！王政浑无禁，波居可作粮。今朝人涸辙，异事海生桑。孤负持螯足，欷歔结蛎房！豫且龙服困，霸国鲙残当。嗜鳆奸雄餍，为鱎俗士将。何曾贪肉食，张翰把莼忘。弹铗惟卑屈，论蚶孰慨慷！孕腴非鲞腊，削白愧熊肪。即此当前味，教余触目伤！功名鸡肋弃，身世鲗烟藏。喉里悲吞鲠，槎头叹失防！如鳊恒缩项，匪蟹久无肠。日日思河汉，家家痛武昌！偶然轻暖出，忽见巨鳃扬。作炙糅辛醋，烹鲜列酒浆。侯门鲭鲊摈，吴地菜鲑攘。淡泊吾能受，腥膻尔不妨。老饕千盏后，大嚼一灯旁。梦断鳣三进，痴怀鳖两裳。何如捐口腹，漱齿到沧浪！
饮酒感咏
作者：洪繻
朝代：清

我饮千日酒，愿作千岁眠。岂谓酒中趣，欲配酒中仙！惟酒忘忧患，聊以卒岁年。况是黑甜乡，乃有黄农天。出门寡欢好，丧乱悬我前。人物釜中鱼，下有急火煎。棋奕改墟市，朝夕变沧田。陶潜漉敝巾，何处问醴泉！糟邱课税重，一杓论十千。将开谢瀹口，安得阮脩钱！
鸡笼山遇雨，留宿颜君云年陋园
作者：洪繻
朝代：清

风雨四山来，山外开曙色。潮声吼如雷，海上犹深黑。雨止风怒号，风鸣雨淅淅。开门望曙光，巨灯悬竿侧。电气逼人青，林烟散天碧。我为候船来，望之心怵惕！赖有贤主人，珍重慰羁□。远客夜不眠，毫光明满室。宗悫万里风，宗炳五岳屐。□去指顾间，虽老心未息。投笔潮鸡啼，海山忽四白。
鸡笼港漫游感事
作者：洪繻
朝代：清

白浪如山西北来，谽岈一线港门开。西山合沓东南障，远海重见琅琊台。海水群飞今几日，旧日山容已全失。中国楼船去似风，外洋烟突森于栉。江山潮汐总凄凄，谁欤港中筑断堤。古迹休寻郑国姓，战瘢堪诧佛郎西。佛郎西从西海至，甲申往事余能记。弃地虽由刘使君，扬威犹多李广利。君不见，三沙湾外二沙湾，佛军白骨埋青山。战船一年来一祭，峨峨京观海漫漫。我行踏上狮球岭，岭头战垒犹堪省。炮台尚拂蛟漦腥，烟晕可吞鲸鲵影。何图乙未上氛祲，十载关山变古今。重重岩阻无人守，日日渊沉海水深。海山自青水自黑，山头旗交红日色。山半今安日本营，海中今绝华人迹。自古山川剧变迁，谁似我土多惨戚。一丸海岛天穹垂，非雾非烟闪倏吹。已矣人间无可道，泛舟仙洞仙踪追。回看洋楼船坞连海起，一幅云山战场里。民间膏血浪沙淘，千秋尽入尾闾底。潮来潮去吊兴亡，我亦望洋悲海市。
鹿港卡
作者：洪繻
朝代：清

津头整布帆，好风正东南。舟人不敢过，验船者二三。偏隅一黑子，津吏亦眈眈。鹿港非隩区，征商有馀馋。由斯观天下，遍榷何以堪。我到鹿津头，偶问鹿津吏。关津不惮繁，尔身有何利。自言利涉途，官一吏三四。温饱在于斯，馀乃为公事。乃知民之艰，半多吏所置。朝廷徵其一，吏胥徵其二。叹息古人贤，利薮在乎义。一歌何易于，朝廷广恩意。
鹿溪
作者：洪繻
朝代：清

蓬山久变迁，古岸横波剪。不觉鹿溪潮，年来亦日浅！
鹿溪行
作者：洪繻
朝代：清

我行鹿水上，遥望鹿溪东。霁月出深碧，乱山悬半空。东北为肚岭，东南为燄峰。峰峰何奇崛，九十有九重！群峦竞绿缛，万树含翠浓。翠岫破荒起，朵朵青芙蓉。鸟声啼竹林，又闻隔林钟。循溪行不已，人家四、五里。行尽青溪头，万冢乱烟起。沙薯百顷红，芦黍千村紫。谽谺春水桥，迢递夕阳市。登桥望阴翳，云涛互亏蔽。沧海从西来，潮水向东逝。夕霭苍茫时，山海渺无际。
龙潭路望隔江桃叶山
作者：洪繻
朝代：清

隔江有名山，佛狸曾驻马。饮马可渡江，天堑阻山下。汤汤限南北，长江终古泻。一朝王气终，隋师盈陈野。美人传艳声，至竟亡陈社。江上晋王冈，曾此受降者。异代送青山，一井贻黄瓦。抱膝张丽华，细腰同一把。桃叶歌声哀，玉树歌声冶。迎接过江来，桃根亦难舍。一望瓜步空，谁将金粉写。山水尚依依，无愁有泪洒。
和琉璃厂遇陶云汀有作
作者：洪羲瑾
朝代：清

逢君不负远游槎，如水交情屏市哗。仪范出尘依玉树，文章超世赋皇华。中朝雅望方簪笔，半日清谈共品茶。诗道须知源有自，古来靖节最名家。
和印心老屋陶云汀赠诗
作者：洪羲锡
朝代：清

燕天万里踵星槎，雅会今朝远俗哗。笔下传情移日色，眉间得气爱文华。室闻兰馥频斟酒，味合诗香细啜茶。奇绝兹游都可忘，羁愁摆脱胜还家。
庾台
作者：洪良品
朝代：清

昔书《枯树赋》，如见庾兰成。故宅空文藻，荒洲绕县城。远烟三澨晚，残雪五溪明。萧瑟登台意，悲风日暮生。
楚怀王墓
作者：洪良品
朝代：清

沱水弯环齿墓门，峣关归魄夕阳昏。当年已雪商于恨，三户亡秦尚有孙。
荆南讲院晤王子寿先生
作者：洪良品
朝代：清

先生壮岁谢簪缨，归卧沧浪白发生。自谓羲皇陶靖节，许身稷契杜文贞。渚宫花老啼莺尽，梦泽云荒断雁征。愧我周南久留滞，巴山夜雨梦春明。
赤壁于清端公祠
作者：洪良品
朝代：清

独拜荒祠绕薜萝，堂堂遗貌壮山河。清名白日雷霆动，故老青天涕泪多。千载招魂悲宋玉，一龛香火伴东坡。雪堂夜静虚明月，风马云旗缥缈过。
赤壁矶石坊
作者：洪良品
朝代：清
体裁：联

水光接天，人影在地，月白风清，问良夜谁来赤壁；好竹连山，长江绕郭，笋香鱼美，忆先生初到黄州。
保和殿参宴见荷兰贡使亦与斯乃前牒所无也诗以识之
作者：洪良浩
朝代：清

冀野星分近斗杓，皇王定鼎自唐尧。长城万里连沧海，金阙九重抗碧霄。日下容光皆遍照，寰中寸地毕来朝。西溟又有荷兰国，六纪重来献璧瑶。
入关杂咏
作者：洪良浩
朝代：清

桓公北伐至孤竹，武帝东巡礼岱宗。大帻神人谁复识，羽衣仙子竟难逢。游谈遂化燕齐俗，豪侠尚传王霸踪。况是边风好驰射，居民不复力耕农。唐文皇帝昔东征，黄钺亲将天策兵。遂以至尊临绝塞，宁知万乘困孤城。玄龄垂死留书谏，仁贵捐生跃马迎。从古明王勤远略，不如高拱享升平。书生白首对青镫，卷里山河见未曾。秋水讵能窥海若，夏虫难与语寒冰。龙门笔壮汉司马，巴峡诗奇杜少陵。不出户庭知六合，圣人犹复泰山登。
入关杂咏·其一
作者：洪良浩
朝代：清

桓公北伐至孤竹，武帝东巡礼岱宗。大帻神人谁复识，羽衣仙子竟难逢。游谈遂化燕齐俗，豪侠尚传王霸踪。况是边风好驰射，居民不复力耕农。
入关杂咏·其三
作者：洪良浩
朝代：清

书生白首对青镫，卷里山河见未曾。秋水讵能窥海若，夏虫难与语寒冰。龙门笔壮汉司马，巴峡诗奇杜少陵。不出户庭知六合，圣人犹复泰山登。
入关杂咏·其二
作者：洪良浩
朝代：清

唐文皇帝昔东征，黄钺亲将天策兵。遂以至尊临绝塞，宁知万乘困孤城。玄龄垂死留书谏，仁贵捐生跃马迎。从古明王勤远略，不如高拱享升平。
发北巡向顺安
作者：洪良浩
朝代：清

行鼓初鸣驿骑催，邮亭小雨净无埃。雁声远自云间落，秋气先从塞上来。村女田中方拾穗，农夫树下共衔杯。天时更觉重阳逼，山菊如期处处开。
寄谢翰林院修撰戴公
作者：洪良浩
朝代：清

生平慕古人，夙怀四方志。每恨东海偏，未睹中华懿。颠发已种种，偶充朝元使。眼看神州大，足践尧封地。侧闻有戴氏，赫舄声远暨。三苏可并驾，二陆方联辔。状元何英妙，裒然为国瑞。无路接光辉，愿言徒倾跂。有客颇倜傥，好文仍好义。拟上光范书，遂怀孔融刺。既觏君子仪，兼致主人意。一见即解榻，再见更倒屣。谈理如析毫，论文已？胾。上下扬千古，快若并刀利。虚往每实归，亦足窥一二。幸因蟠木容，得识瑚琏器。纵未登门屏，犹喜质文字。王程有常限，归期在造次。眷言怀伊人，宁无感气类。不意蓬莱客，殷勤致珍馈。瑶函动光彩，罗列文房四。摩挲手不停，个个香且腻。岂徒物为美，谅是贤者赐。况我老翰墨，真惬性所嗜。贶之由中心，受言藏弊笥。自顾疏且远，乃蒙不遐弃。无以答厚意，礼际良可愧。但愿崇明德，九仞加一篑。茫茫宇宙内，孰非男子事。惟能择路歧，然后造精粹。敢将一言赠，聊披片心示。精神贵相通，何间山川异。春风动江海，悠悠策征驷。愿凭东飞翼，毋悭尺素寄。
寄谢翰林院修撰戴公
作者：洪良浩
朝代：清
体裁：古风

生平慕古人，夙怀四方志。每恨东海偏，未睹中华懿。颠发已种种，偶充朝元使。眼看神州大，足践尧封地。侧闻有戴氏，赫舄声远暨。三苏可并驾，二陆方联辔。状元何英妙，裒然为国瑞。无路接光辉，愿言徒倾跂。有客颇倜傥，好文仍好义。拟上光范书，遂怀孔融刺。既觏君子仪，兼致主人意。一见即解榻，再见更倒屣。谈理如析毫，论文已�胾。上下扬千古，快若并刀利。虚往每实归，亦足窥一二。幸因蟠木容，得识瑚琏器。纵未登门屏，犹喜质文字。王程有常限，归期在造次。眷言怀伊人，宁无感气类。不意蓬莱客，殷勤致珍馈。瑶函动光彩，罗列文房四。摩挲手不停，个个香且腻。岂徒物为美，谅是贤者赐。况我老翰墨，真惬性所嗜。贶之由中心，受言藏弊笥。自顾疏且远，乃蒙不遐弃。无以答厚意，礼际良可愧。但愿崇明德，九仞加一篑。茫茫宇宙内，孰非男子事。惟能择路歧，然后造精粹。敢将一言赠，聊披片心示。精神贵相通，何间山川异。春风动江海，悠悠策征驷。愿凭东飞翼，毋悭尺素寄。
岳州感古
作者：洪良浩
朝代：清

吾祖分符地，今孙仗节来。阳春千室化，山浦百年哀。片石新华屋，寒花旧钓台。欲招遗老尽，孤月与徘徊。
峡中即事
作者：洪良浩
朝代：清

小舆云外出，天地此身高。古壁流蜂液，阴龛养石膏。村尨逢虎狎，山鼠见人逃。供眼多奇事，崎岖未觉劳。
廿二日登金沙峰观海
作者：洪良浩
朝代：清

醉倚金沙巅，西溟把盏前。日兼云共荡，天与海俱圆。若木知何树，青齐或见烟。心胸元自在，毛骨却翛然。
挂弓松
作者：洪良浩
朝代：清

挂弓松，乃在咸州之本宫。云是圣祖手所植，尚馀三枝后庭中。亭亭偃盖荫十亩，上有光怪干碧穹。龙拿虎蹲势欲腾，柯如苍玉根如桐。雪峰山下驰马归，三尺乌号挂如虹。枝头袅袅上弦月，叶间瑟瑟带箭风。南征北伐倚神器，乌喙剺面无全瞳。孤矢方徉数十载，天地清夷日域东。威加宇内眷故乡，仙跸重来似旧丰。銮声兮哕哕，翠盖兮童童。清阴芳草宴父老，《大风》之歌何沨沨。祥云常绕万年枝，古干扶疏立穹窿。往岁岛夷犯大邦，兴王旧壤烟尘濛。敢以斧斤入宫树，龙鳞一片鲜血红。忽然惊风掣地起，若有轰雷殷半空。群盗相顾尽兽骇，不觉叉手仍鞠躬。树木尚为神灵护，枝叶皆与造化通。从此骄虏折凶图，咸识圣人树立雄。苍髯屹然四百年，铁山扶桑相始终。呜呼！欲知当日栉沐功，须看金樻绛纱笼，中有十三羽箭一角弓。
望夫石歌
作者：洪良浩
朝代：清

山头一片石，屹立青海傍。偃蹇不受秦王鞭，孤洁颇似贞女肠。行人借问贞女谁，许氏少女字孟姜。姜女少小何窈窕，嫁与东邻范家郎。郎年弱冠即从军，迢迢万里戍渔阳。青镜持赠别后面，纤腰未脱嫁时裳。少妇不解别离苦，娉婷十年守空床。金微草白风雪虐，玉窗花飞岁月忙。长城之役何太急，天子威令寒于霜。千杵不堪筋骨绝，一身谁洗刀箭疮。昨夜深闺梦郎至，颜色憔悴言未详。惝恍惊觉妾心动，仓卒清晨起严装，弱质不惮度关河，柔情那忍别爷娘。千古万辛到榆塞，郎君踪迹竟杳茫。始言某年石压死，或说何方战陈亡。城边积骸与城齐，子之丰兮何处僵。人情到此可奈何，惟有昂首呼穹苍。泪尽气竭声不续，彷徨更陟山之冈。朝朝暮暮望郎来，愁云霮海天长。齐城已崩哭杞梁，湘竹空斑泣娥皇。明月夜伴山鬼啼，沧波春与水禽翔。长留拳石水不啮，但闻骊山草已荒。不见东海又有堤上妻，千载芳魂永相望。
望登莱
作者：洪良浩
朝代：清

我国西环水，华人谓大瀛。鲁连夸一死，秦帝羡长生。三山非别界，千古冒虚名。痴梦真堪笑，题诗代史评。
登乐民楼
作者：洪良浩
朝代：清

汉沛周岐尚有村，龙蟠虎踞势腾奔。山从白岳分千脉，水到沧溟会一门。骏马云屯同冀代，雄城棋布壮藩垣。如今万岁桥前路，惟有笙歌日夕暄。
自石梁东上华顶歌
作者：洪若皋
朝代：清
体裁：古风

涛声震荡白日杳，阴气溟濛风悄悄。携杖探幽过桥东，蛇盘鸟道山路小。危峰剑戟两边来，急水中流一涧开。沓石横矶兀相倚，奔腾澎湃撼怒雷。幽潭旁窟深百丈，狂松怪木杂苍莽。霹雳崩摧水轰轰，熊咆龙吟泣魍魉。神光灵谲悸心魂，昏迷浩荡失乾坤。攀萝穿险磈礧偃，奇形诡状虎兕蹲。十里岧峣百里迥，遥遥渐望莲峰顶。白云黮霮连青天，一岭一峰峰愈挺。梯岩踏磴步步登，回首千山万马腾。长鼍巨鳌驾叠浪，海阔天空积万层。草树茫茫烟无数，足底飘飘起云雾。远壑遥岑青冥端，惝恍灵踪隐凝冱。蹑屐直到峰上头，莲花莲叶满眼愁。霞光飙爽天咫尺，星长历历手可扐。宛委峰头日西昃，沧海东流何讯亟。人生百年在顷刻，呼智公招太白。羽旗鸾车远难即，安得乘天长羽翼。四顾茫茫暮云色，洞天福地谁测识，万古高山无终极。
逃难诗
作者：洪若皋
朝代：清
体裁：古风

丙申十三载，正月上元时。苍茫闻盗贼，东方光迷离。须臾门巷里，四路皆贼骑。翻身下床走，颠倒衣裳披。骨肉各自散，对面不相辞。单身赴东邻，越墙又度篱。篱高不可度，足失刺伤皮。我身已难保，焉复顾四肢。后围到邻家，东西莫所之。邻翁似认我，见我长叹咨。汝是读书人，不走尚在兹。我有夹墙内，急入莫再迟。携我杵臼后，墙实狭且卑。推我侧身入，戒我勿动移。墙头盖荐棘，墙面挂席箕。布置未及已，贼忽劈门楣。老翁亟他往，霍霍响矛□。魂飞胆似落，噤气勿嘘吹。中有两小女，展转声嘻嘻。低头掩其口，高声反问谁。惟贼眼奢侈，玉帛与珠玑。急打东房去，无心恋茅茨。不知谁家妇，娇娆哭甚悲。曰马奔封豕，绎络走青丝。哀声与铁杖，懔慄寒心脾。漫漫长夜窟，手足无所施。低头若颈折，自卯及夕曦。皮肉已尽死，局蹐不知疲。炮声四五动，哄闻势少绥。拨身杂众人，脱袍去接䍦。要命争先走，不复知忸怩。路逢我妻在，偕出东城陴。顾我虽得脱，父母尚未知。母年六十六，父年近期颐。平时少行走，何以经险巇。父母养子时，百年有所资。生我不得力，身完纵何为。行人指示我，适间有二耆。云是贵家翁，双双东驱驰。从此十里许，尚可相攀追。既听消息真，但走且莫羁。新来海上贼，数万满城弥。年少市棍徒，白裹混相欺。男妇尽被掳，寸草不复遗。去去何甸甸，搰搰田沟澌。所遇多流血，呻吟道傍尸。往来动契阔，悲号振平菑。担甑或负釜，抱子或牵牺。攘攘数百辈，杂沓相挤推。夜深后岭道，雨后北山崥。既无灯火具，径滑泥又滋。水涡并突口，白影互相疑。平生苦短视，十步九僛僛。山麓逢幼弟，仗尔来扶持。安乐重友生，兄弟急难宜。迢迢踰岩谷，群峰势参差。昏鸦哺数子，林树声喔咿。寒坑泉幽咽，野竹风飔飔。回首斗城中，烈火照通逵。黤黰气上积，皇天惨不怡。暮宿王家庵，晨过大寺基。深山雪如练，万丈白长麾。龙门翻银涛，千军列素帷。春寒穷谷里，风景自堪奇。早风吹折骨，冰霜生口髭。指落不得直，面目黑青黧。两日未饮食，口燥腹又饥。吾妻卧路泣，掩面不能随。艰难古不免，步步且自支。黄昏到寺中，僧去存老尼。衣袍换升米，折椽向地炊。烟尘著湿眼，半夜成粥糜。血回汤入口，魂招饭翻匙。新栖且安息，生理漫图维。三日归我宗，父母亦来斯。昆弟陆续到，团聚哭淋漓。惊定还拭泪，喜极复呜戏。村妇墙头笑，村童满堂窥。村老四五人，叹惜前致词。闻君新构房，今日可耘耔。灰烬并瓦屑，不留寸题榱。人生有哀乐，天地有盛衰。桑田变沧海，何处是灵芝。一家幸会合，岂复论旧赀。攘攘唐黄巾，纷纷汉赤眉。无地无豪杰，颠沛是吾师。九州四海大，亘古长熙熙。广厦千万间，怀葛至今垂。我无邻家翁，今在海之湄。父母不得见，何况妻与儿。多谢邻家翁，豁达露襟期。谁肯流离际，忘身济人危。吾知丈人者，不受世磷缁。誓将与丈人，结欢致所私。妖氛犹未靖，梦寐长劳思。
将之姑孰留别分得识舟亭
作者：洪銮
朝代：清
体裁：古风

酒醒江头催舵鼓，离亭花落不堪数。客衣寒恋故山云，孤舟夜泊前湾雨。莫言此别最魂销，亭外垂杨绿万条。计日归闻采莲曲，与君同荡木兰桡。
落叶
作者：洪銮
朝代：清
体裁：五言律诗

灯前生静响，落叶满寒津。庭户何萧瑟，飘零似故人。大都含雨意，一半在风尘。为尔悲秋色，高楼独怆神。
长干寺
作者：洪銮
朝代：清
体裁：七言绝句

法鼓虚堂夜寂寥，石头城枕海门潮。江山好处浑如梦，一塔秋灯影六朝。
虎丘联
作者：洪钧
朝代：清
体裁：联

问狮峰底事回头，想顽石能灵，不独甘泉通法力；为虎阜别开生面，看远山如画，翻凭劫火洗尘嚣。
中秋夜雨感怀
作者：洪锡爵
朝代：清

流落荆南郡，飘零庾子山。英雄髀肉感，风月鬓毛斑。时令秋分过，天涯客未还。阳台今夜雨，鸥梦隔乡关。
九日黄鹤楼登高
作者：洪锡爵
朝代：清

北斗平临倦眼开，岷峨秋色莽西来。云移晴树樯帆近，浪拍落梅天地回。孤雁南飞沙似雪，大江东见水为杯。茫茫不尽登楼感，都是红羊劫后灰。苍青一色接中流，浩浩风涛护鄂州。此日我逢重九节，昔人仙去几千秋。黄军浦落馀残碛，白帝云封据上游。西望雪山红叶好，隔江遥忆故园楼。
九日黄鹤楼登高·其一
作者：洪锡爵
朝代：清

北斗平临倦眼开，岷峨秋色莽西来。云移晴树樯帆近，浪拍落梅天地回。孤雁南飞沙似雪，大江东见水为杯。茫茫不尽登楼感，都是红羊劫后灰。
九日黄鹤楼登高·其二
作者：洪锡爵
朝代：清

苍青一色接中流，浩浩风涛护鄂州。此日我逢重九节，昔人仙去几千秋。黄军浦落馀残碛，白帝云封据上游。西望雪山红叶好，隔江遥忆故园楼。
二乔图
作者：洪锡爵
朝代：清

两美生成若玉颜，芳名同艳皖公山。？儿虎将真侥倖，一叶轻舟载得还。从来天意总怜才，姊妹花都并蒂开。穗帐尘封铜雀冷，东风吹不到漳台。
二乔图·其一
作者：洪锡爵
朝代：清

两美生成若玉颜，芳名同艳皖公山。？儿虎将真侥倖，一叶轻舟载得还。
二乔图·其一
作者：洪锡爵
朝代：清
体裁：七言绝句

两美生成若玉颜，芳名同艳皖公山。�儿虎将真侥倖，一叶轻舟载得还。
二乔图·其二
作者：洪锡爵
朝代：清

从来天意总怜才，姊妹花都并蒂开。穗帐尘封铜雀冷，东风吹不到漳台。
二乔图·其二
作者：洪锡爵
朝代：清
体裁：七言绝句

从来天意总怜才，姊妹花都并蒂开。繐帐尘封铜雀冷，东风吹不到漳台。
二赋堂
作者：洪锡爵
朝代：清
体裁：联

尊酒赏奇文，听万斛泉源，八大家中公真健者；湖山留胜概，趁一帆风月，五百年后我又重来。
伏龙观
作者：洪锡爵
朝代：清

滔滔江水东南走，三十六峰列目有。千年龙卧石潭中，涛声时时作龙吼。崇祠曾祀范长生，神勇我怀秦太守。太守昔日驱神功，风声雨声随左右。三尺剑掣电光红，蛟螭遁迹潜渊薮。洪澜浡潏怒涛平，金绳铁索沈锁钮。妖氛一扫美利兴，疏凿二江灌万亩。功施赫濯几千秋，自秦至今孰与偶。我闻导江九月天，霜寒水落石如斗。波澜不起老龙眠，时隐时见浮潭口。珠蛤琼蚌辉其前，锦鲤云螺纷于后。金鳞闪烁鲜且明，宛然见尾不见首。吁嗟乎，长蛟可断支祁巢，竹帛煌煌歌夏后。斗牛沈犀迹已陈，磊落奇功同不朽。试看高观白云飞，日暮骊珠光出陡。
八里河决阻赋
作者：洪锡爵
朝代：清

无边风浪莽西来，滚滚黄流一线开。千里土鳞原上起，几行泽雁雨中哀。飘零我亦同萍梗，生聚谁怜遍草莱。独向荒邱时极目，弥漫何处是春台。天风挟浪舞阳侯，夜火昏黄雨不收。一带荒村三面水，几株衰柳四围秋。何堪野哭客中听，无限涛声枕畔流。坐起挑灯眠未得，明朝重问打鱼舟。
八里河决阻赋·其一
作者：洪锡爵
朝代：清

无边风浪莽西来，滚滚黄流一线开。千里土鳞原上起，几行泽雁雨中哀。飘零我亦同萍梗，生聚谁怜遍草莱。独向荒邱时极目，弥漫何处是春台。
八里河决阻赋·其二
作者：洪锡爵
朝代：清

天风挟浪舞阳侯，夜火昏黄雨不收。一带荒村三面水，几株衰柳四围秋。何堪野哭客中听，无限涛声枕畔流。坐起挑灯眠未得，明朝重问打鱼舟。
内江道中
作者：洪锡爵
朝代：清

江流浩浩下岷峨，派别支分夹内河。一线涛头驰水马，万堆山髻拥春螺。官仪汉制从今少，石碣周行自昔多。独向梳妆台畔望，空留明月伴烟萝。
十七晚雨行舟
作者：洪锡爵
朝代：清

暝色布林皋，密雨散如注。白跳水上珠，绿黯溪边树。流云走半空，湿鸟寻归路。濛濛烟雾中，扁舟自来去。
南阳道中
作者：洪锡爵
朝代：清

真人事业久销磨，古淯苍茫水不波。王气已随陵谷尽，将星还照野原多。藤花零落缠遗庙，麦饭凄凉想渡河。两度汉家营外过，月明笳鼓息山阿。葱笼佳气郁隆中，遇合当年鱼水同。博望荒营埋野火，茆庐衰草战秋风。西瞻故国三分尽，北指残星五丈空。千古伤心前后表，至今零涕感英雄。
南阳道中·其一
作者：洪锡爵
朝代：清

真人事业久销磨，古淯苍茫水不波。王气已随陵谷尽，将星还照野原多。藤花零落缠遗庙，麦饭凄凉想渡河。两度汉家营外过，月明笳鼓息山阿。
南阳道中·其二
作者：洪锡爵
朝代：清

葱笼佳气郁隆中，遇合当年鱼水同。博望荒营埋野火，茆庐衰草战秋风。西瞻故国三分尽，北指残星五丈空。千古伤心前后表，至今零涕感英雄。
卢生祠
作者：洪锡爵
朝代：清

东方索米走长安，轮铁年年汗未干。两度星霜催马上，曾无一梦过邯郸。河北河南岁屡荒，生民无计泣空仓。羡君已是黄粱熟，纵不封侯梦亦香。
卢生祠·其一
作者：洪锡爵
朝代：清

东方索米走长安，轮铁年年汗未干。两度星霜催马上，曾无一梦过邯郸。
卢生祠·其二
作者：洪锡爵
朝代：清

河北河南岁屡荒，生民无计泣空仓。羡君已是黄粱熟，纵不封侯梦亦香。
吊三闾大夫读书处
作者：洪锡爵
朝代：清

云梦潇湘国已墟，荒隅犹剩左徒居。浪淘明月长埋骨，叶落秋林此读书。何处招魂歌楚些，当年遗恨割商于。青山六里今谁属，一抹寒烟旧有庐。撇开薜翠访岩阿，昔日累臣此啸歌。故国销馀三户在，悲风吹出九原多。苍烟几点欷山鬼，碧血千年化女萝。一卷离骚一尊酒，酣吟痛醉两摩挲。
吊三闾大夫读书处·其一
作者：洪锡爵
朝代：清

云梦潇湘国已墟，荒隅犹剩左徒居。浪淘明月长埋骨，叶落秋林此读书。何处招魂歌楚些，当年遗恨割商于。青山六里今谁属，一抹寒烟旧有庐。
吊三闾大夫读书处·其二
作者：洪锡爵
朝代：清

撇开薜翠访岩阿，昔日累臣此啸歌。故国销馀三户在，悲风吹出九原多。苍烟几点欷山鬼，碧血千年化女萝。一卷离骚一尊酒，酣吟痛醉两摩挲。
咏近事二首 其一 电线
作者：洪锡爵
朝代：清

植竿测线费神工，万里佳音瞬息通。十丈金绳浑逐电，千寻大木竟淩空。居然行气同天马，从此传书少塞鸿。谁坐虚堂精习听，琅琅如过玉箫风。
咏近事二首 其二 火车
作者：洪锡爵
朝代：清

云车从古羡仙人，海外新传创火轮。迅毂西来惊掣电，回飙南指碾飞尘。经涂齐铸六州铁，货币谁输九府银。说士无须誇炙輠，纵横万里响辚辚。
咏近事二首·电线
作者：洪锡爵
朝代：清

植竿测线费神工，万里佳音瞬息通。十丈金绳浑逐电，千寻大木竟淩空。居然行气同天马，从此传书少塞鸿。谁坐虚堂精习听，琅琅如过玉箫风。云车从古羡仙人，海外新传创火轮。迅毂西来惊掣电，回飙南指碾飞尘。经涂齐铸六州铁，货币谁输九府银。说士无须誇炙輠，纵横万里响辚辚。
夜泊东昌野渡
作者：洪锡爵
朝代：清

苍茫古渡系孤舟，芦苇丛生水不流。满地寒磷飞野火，几株老树艳新秋。时平东国犹虞盗，地隔西川更引愁。听说明朝风信好，片帆飞到绿云楼。
天津道中阻雪
作者：洪锡爵
朝代：清

平沙莽莽朔风摧，破浪才从海国来。蓟北天寒春草浅，桥南路窄雪花堆。几家笑语围炉火，万里乡心托酒杯。喜听玉京明日到，一鞭马上望金台。
子东宗兄惠佳制豚肉赋谢二首
作者：洪锡爵
朝代：清

屠门大嚼素称豪，遗我豚肩惠贶叨。宰割俨分天下肉，纷纶小试日东刀。五侯脍炙传群口，一脔肥甘快老饕。料得崇朝食指动，花猪风味侑醇醪。腰围那管诮彭亨，象箸银匙饫鼎烹。曹刿能谋翻笑鄙，何曾每食不嫌精。细君安在归怀肉，老母云亡恋遗羹。从此无人嗤俭腹，便便一样说边生。
子东宗兄惠佳制豚肉赋谢二首·其一
作者：洪锡爵
朝代：清

屠门大嚼素称豪，遗我豚肩惠贶叨。宰割俨分天下肉，纷纶小试日东刀。五侯脍炙传群口，一脔肥甘快老饕。料得崇朝食指动，花猪风味侑醇醪。
子东宗兄惠佳制豚肉赋谢二首·其二
作者：洪锡爵
朝代：清

腰围那管诮彭亨，象箸银匙饫鼎烹。曹刿能谋翻笑鄙，何曾每食不嫌精。细君安在归怀肉，老母云亡恋遗羹。从此无人嗤俭腹，便便一样说边生。
应阳感旧
作者：洪锡爵
朝代：清

十年前事太匆匆，回首真如一梦中。城市半增新户口，黔黎多属旧儿童。膏盐泄地伤民业，芹藻何人振士风。石室大开宏讲舍，正传教化有文翁。
弥牟阵
作者：洪锡爵
朝代：清

沙碛星罗鱼复浦，阴阳互宅惊风雨。下营陈法列棋盘，土垒浮云亘今古。呜呼八阵皆模糊，弥牟突见当头图。土城四门渐磨灭，六十有四魁森如。魁方一丈大如石，累累屹立高三尺。两阵对若山排闼，百廿八魁分阖辟。天地冲轴风云起，鸟虎龙蛇纷战垒。忆昔先生运奇谋，七擒七纵由腕底。黑幡白羽摽纶巾，六十虎贲相逦迤。纵横上下定指麾，截若鸿沟画疆理。出没变幻本无常，倏离倏合生神光。天生王佐秘神授，运筹无殊孙与姜。隆中高卧劳三顾，慷慨激烈报知遇。千秋遗恨失吞吴，稚子关前空棋布。至今陈迹伴沙鸥，落日犹照弥牟渡。
思乡
作者：洪锡爵
朝代：清

郢上春先到，天涯客未归。岁时游子感，音问故人稀。薄宦情逾淡，初心愿总违。松楸渺何许，西望更依依。
悼内
作者：洪锡爵
朝代：清

旅馆怀良匹，缠绵解不开。何堪中岁别，遑问再生来。凉月侵虚幌，凄风冷夜台。相思和泪写，点滴尽成灰。
显陵二首
作者：洪锡爵
朝代：清

城阙苍凉辇道斜，松山风景不胜嗟。金凫玉碗埋幽草，废苑荒台卧落花。陵谷已销天子气，宫墙尽傍野人家。我来九曲河边听，流水无声噪暮鸦。五百年前王气钟，煌煌钜典列崇封。千秋弓剑藏纯德，九庙冠裳迈武宗。此日荒陵悲石马，无人潜邸说飞龙。兴亡一瞬河山异，雉堞犹环故国墉。
显陵二首·其一
作者：洪锡爵
朝代：清

城阙苍凉辇道斜，松山风景不胜嗟。金凫玉碗埋幽草，废苑荒台卧落花。陵谷已销天子气，宫墙尽傍野人家。我来九曲河边听，流水无声噪暮鸦。
显陵二首·其二
作者：洪锡爵
朝代：清

五百年前王气钟，煌煌钜典列崇封。千秋弓剑藏纯德，九庙冠裳迈武宗。此日荒陵悲石马，无人潜邸说飞龙。兴亡一瞬河山异，雉堞犹环故国墉。
晚抵樊城
作者：洪锡爵
朝代：清

车马劳行役，秋风驻大堤。层城襄水外，归鸟岘山西。日落回帆急，星寒压户低。谁家灯火里，齐唱白铜鞮。
晚泊嘉鱼
作者：洪锡爵
朝代：清

一带冈峦石径斜，江湖日晚客乘槎。雨馀沙鸟穿山翠，风定河鱼落浪花。野渡远烟迷画鹢，春祠流水点神鸦。两行怕睹堤边柳，每到青时总别家。
望见武昌喜赋
作者：洪锡爵
朝代：清

风烟漠漠见雄关，万顷苍茫百雉环。天际回头迷楚望，云中洗眼看军山。春归江汉流如昨，浪暖鱼龙去复还。一幅蒲帆飞不住，轻舟已近丽谯间。
汤阴敬谒岳忠武公祠
作者：洪锡爵
朝代：清

铁骑红尘逐队开，金牌诏下迭传来。九重天子安残局，五百神军卷背嵬。老鹳不通宵遁路，黄龙早饮凯旋杯。燕云唾手留遗表，一读临风泪一回。
海中歌
作者：洪锡爵
朝代：清

天风吹海海门高，手抉白龙挟飞涛。青苍四极无涯涘，冯夷出没天吴号。丈夫之志在万里，安能郁郁久居此。十洲三岛不曾游，终笑青蛙居井底。海客昔时谈蓬瀛，倾筐倒箧天花生。呵成楼阁凭一气，乍听使我心怦怦。事匪耳闻贵目睹，飞艎轣辘航海宇。腾腾烈火夹双轮，奇观胜概那可数。东眺渤澥问尾闾，汪洋大壑惊归墟。八垓之水流天汉，一勺注之真无馀。岛屿挼蓝浮玉绿，日月跳跃双丸浴。天地为之相荡摩，大珠小珠成一粟。我闻海外三神山，蓬莱方丈森其间。凤麟已去云雾远，？见神仙时往还。又闻海上有蜃楼，凭空结撰淩高洲。浮云幻景须臾事，扶桑日出腥风收。今我扬帆跨飞舶，乘风直踏蛟龙宅。方壶圆峤转瞬间，沧波一一都留迹。吁嗟乎，祖龙不作武皇死，采药求仙今已矣。鞭石成梁事已湮，望仙门里烽烟起。自从海国铁门开，战鼓纷纷压舰来。蒸沙烁石不可遏，瀛洲玉岛相隳隤。呜呼鬼蜮实群丑，海隅夜夜鸣刁斗。方今天子正当阳，一轮红日射渊薮。
海中歌
作者：洪锡爵
朝代：清
体裁：古风

天风吹海海门高，手抉白龙挟飞涛。青苍四极无涯涘，冯夷出没天吴号。丈夫之志在万里，安能郁郁久居此。十洲三岛不曾游，终笑青蛙居井底。海客昔时谈蓬瀛，倾筐倒箧天花生。呵成楼阁凭一气，乍听使我心怦怦。事匪耳闻贵目睹，飞艎轣辘航海宇。腾腾烈火夹双轮，奇观胜概那可数。东眺渤澥问尾闾，汪洋大壑惊归墟。八垓之水流天汉，一勺注之真无馀。岛屿挼蓝浮玉绿，日月跳跃双丸浴。天地为之相荡摩，大珠小珠成一粟。我闻海外三神山，蓬莱方丈森其间。凤麟已去云雾远，�见神仙时往还。又闻海上有蜃楼，凭空结撰淩高洲。浮云幻景须臾事，扶桑日出腥风收。今我扬帆跨飞舶，乘风直踏蛟龙宅。方壶圆峤转瞬间，沧波一一都留迹。吁嗟乎，祖龙不作武皇死，采药求仙今已矣。鞭石成梁事已湮，望仙门里烽烟起。自从海国铁门开，战鼓纷纷压舰来。蒸沙烁石不可遏，瀛洲玉岛相隳隤。呜呼鬼蜮实群丑，海隅夜夜鸣刁斗。方今天子正当阳，一轮红日射渊薮。
游工部草堂感赋
作者：洪锡爵
朝代：清

修竹交加绿到门，疏篱曲径入名园。祠留遗像丹青古，风送游人笑语温。公在异乡各弟妹，我来故国只儿孙。死生契阔无穷恨，过眼都如春梦痕。
游成都花市
作者：洪锡爵
朝代：清

棕鞋缓步出郊西，沿路铺棻百卉齐。香度青帘沽酒市，水环碧玉浣花溪。共寻芳草人如织，独爱幽兰手自携。二十年来逢盛会，也随士女踏春泥。
由长江埠至应城县
作者：洪锡爵
朝代：清

一层平壤一层冈，原隰龙鳞界井疆。远岸云林俱入画，几家聚落自成庄。浅黄叶迸杨枝嫩，水墨花开豆荚长。道上人看前令尹，依依犹认旧时妆。
登岳阳楼
作者：洪锡爵
朝代：清

夕波亭锁半山云，蓬岛苍黄树色分。香草有情思帝子，酒陵无处酹湘君。鹤飞谁擪台中笛，鸦点齐翻水上军。一样忧怀千载下，临风遥忆范希文。百尺凭栏放眼开，风云遥护紫荆台。湖湘昔划孙刘界，文藻今思屈宋才。仙女岩前谁化去，将军天上竟飞来。万千气象茫无际，白浪银涛涌作堆。
登岳阳楼·其一
作者：洪锡爵
朝代：清

夕波亭锁半山云，蓬岛苍黄树色分。香草有情思帝子，酒陵无处酹湘君。鹤飞谁擪台中笛，鸦点齐翻水上军。一样忧怀千载下，临风遥忆范希文。
登岳阳楼·其二
作者：洪锡爵
朝代：清

百尺凭栏放眼开，风云遥护紫荆台。湖湘昔划孙刘界，文藻今思屈宋才。仙女岩前谁化去，将军天上竟飞来。万千气象茫无际，白浪银涛涌作堆。
秋日茆亭散步
作者：洪锡爵
朝代：清

郁郁襟怀强自宽，伶俜独倚玉阑干。秋来桐树心先冷，人对菊花影亦寒。霜露乍惊天气变，风尘谁问客衣单。萧骚满目云林画，疏柳参差荷盖残。
笼鸟
作者：洪锡爵
朝代：清

郁郁此淹留，飞腾未有由。无穷身世感，岂屑稻粱谋。生小能渝舞，羁栖类楚囚。何人解罗网，一举海天游。
舟中感怀二首
作者：洪锡爵
朝代：清

风雨关河一苇中，雪泥春水感飘蓬。亲年已老官无俸，天意怜才籍未通。华鬓但愁鸾镜改，壮心不让马群空。揽衣独听鸡鸣起，看剑宵深烛影红。扁舟冬去复春临，两字双鱼未有音。千里青山留过眼，一溪碧水动归心。神鸦祠绕朝还暮，官柳烟浓昼亦阴。枕畔涛声听不得，何堪渔笛起江浔。
舟中感怀二首·其一
作者：洪锡爵
朝代：清

风雨关河一苇中，雪泥春水感飘蓬。亲年已老官无俸，天意怜才籍未通。华鬓但愁鸾镜改，壮心不让马群空。揽衣独听鸡鸣起，看剑宵深烛影红。
舟中感怀二首·其二
作者：洪锡爵
朝代：清

扁舟冬去复春临，两字双鱼未有音。千里青山留过眼，一溪碧水动归心。神鸦祠绕朝还暮，官柳烟浓昼亦阴。枕畔涛声听不得，何堪渔笛起江浔。
舟过仙桃镇以下，繁集纷列，村居如画
作者：洪锡爵
朝代：清

春水扁舟稳，湖乡一望平。人家如画里，廛市送嚣声。树木乱苍翠，光阴杂雨晴。江关知不远，无限别离情。
荆州怀古
作者：洪锡爵
朝代：清

荆南自古帝王州，天堑长江据上游。风土销馀三户俗，关河送尽六朝秋。宝衣已化荒陵火，铁锁空沉逝水流。世事茫茫多代谢，繁华依旧说沙头。王粲依刘只自哀，秋风落日独登台。水从野市分獐去，人向平原策马来。沙渚琵琶多饭甑，章华箫管没蒿莱。南州终古争形胜，想像英雄创霸才。
荆州怀古·其一
作者：洪锡爵
朝代：清

荆南自古帝王州，天堑长江据上游。风土销馀三户俗，关河送尽六朝秋。宝衣已化荒陵火，铁锁空沉逝水流。世事茫茫多代谢，繁华依旧说沙头。
荆州怀古·其二
作者：洪锡爵
朝代：清

王粲依刘只自哀，秋风落日独登台。水从野市分獐去，人向平原策马来。沙渚琵琶多饭甑，章华箫管没蒿莱。南州终古争形胜，想像英雄创霸才。
薛涛井
作者：洪锡爵
朝代：清

十样蛮笺濯水清，枇杷花里旧知名。门前一带胭脂浪，淘尽风流是此声。
访吴奋武校尉鲁子敬墓
作者：洪锡爵
朝代：清

汉上西行问水滨，道旁青冢感吴臣。煌煌议论排迎敌，落落襟怀爱指囷。合榻幸逢孙讨虏，丛祠近接息夫人。年年椒酒凭谁荐，蔓草荒烟卧石麟。
赴兴山任，舟行至香溪登岸，崎岖万状，慨然而作
作者：洪锡爵
朝代：清

十丈飞涛一苇航，鸥程历尽复羊肠。闻猿才下三声唳，叱驭何堪九折长。剥壁苍藤穿冷翠，阴崖澹日走昏黄。平生已说蚕丛险，路转崎岖更渺茫。群峰中断势崔巍，绝境何年斧劈开。水溅滩头跳白点，山从人面压青来。龙蛇敛迹疑无路，鸡犬闻声又一隈。三十六湾经过处，孤城隐约碧螺堆。
赴兴山任，舟行至香溪登岸，崎岖万状，慨然而作·其一
作者：洪锡爵
朝代：清

十丈飞涛一苇航，鸥程历尽复羊肠。闻猿才下三声唳，叱驭何堪九折长。剥壁苍藤穿冷翠，阴崖澹日走昏黄。平生已说蚕丛险，路转崎岖更渺茫。
赴兴山任，舟行至香溪登岸，崎岖万状，慨然而作·其二
作者：洪锡爵
朝代：清

群峰中断势崔巍，绝境何年斧劈开。水溅滩头跳白点，山从人面压青来。龙蛇敛迹疑无路，鸡犬闻声又一隈。三十六湾经过处，孤城隐约碧螺堆。
钓鱼城
作者：洪锡爵
朝代：清

宋代蜀中地，形胜钓鱼山。雄师临十万，一夫足当关。卓哉余宣抚，守土当时艰。招贤用奇策，筑垒诸砦间。自昔燕云失，汴梁困力孱。五国城边路，辛苦寄金环。韩岳劳战伐，不奉二圣还。暂驻西湖跸，半壁送潺湲。矧兹东南首，中兴期朝班。毳帐归沙漠，铁马却完颜。水绝赪尾在，袅袅竹竿闲。鹢舟瞿塘上，鸟道剑阁攀。南诏剑花拂，西征弓月弯。据险依古法，用智犹转圜。琎璞本高隐，画堙犹斓斑。士为知己用，胡乃终群蛮。
铜雀台
作者：洪锡爵
朝代：清

不是西陵望暮田，奸雄延揽想当然。模糊一片铜台瓦，犹结人间翰墨缘。罗绮空传穗帐陈，二乔难锁玉寮春。彼苍亦有怜才意，不惜东风惜美人。
铜雀台·其一
作者：洪锡爵
朝代：清

不是西陵望暮田，奸雄延揽想当然。模糊一片铜台瓦，犹结人间翰墨缘。
铜雀台·其二
作者：洪锡爵
朝代：清

罗绮空传穗帐陈，二乔难锁玉寮春。彼苍亦有怜才意，不惜东风惜美人。
铜雀台·其二
作者：洪锡爵
朝代：清
体裁：七言绝句

罗绮空传繐帐陈，二乔难锁玉寮春。彼苍亦有怜才意，不惜东风惜美人。
闻洋船入川议成感赋
作者：洪锡爵
朝代：清

巍巍天府国，终古形胜地。北峙剑门山，蕃部西南萃。东下走夔巫，雄图称重治。一夫当其关，足以控万骑。水束三峡流，山拥千螺翠。浩浩下荆襄，建瓴直不啻。汉唐昔建国，镇抚重疆帅。务慎边圉防，绝无外邻觑。自从海门开，轮舶纷纷莅。长江天堑雄，往来如儿戏。逞彼无厌求，复萌望蜀意。圣朝崇宽大，中外无二致。广施雨露恩，许通舟楫利。从此古蚕丛，崎岖化坦易。我本蜀都人，宦迹鄂渚寄。遥遥赤甲山，可望不可跂。挟此火轮飞，千里一日至。藉慰还乡心，足骋波浪志。无如夷性殊，终非我族类。譬如堂奥间，岂容人窥伺。缅想古王公，设险寓深义。敬告守土人，毋为弛防备。
雨中闻厩马鸣感赋
作者：洪锡爵
朝代：清

所向空千里，牢骚托一鸣。风尘磨锐志，羁勒误平生。秋老声悲壮，途穷骨贱轻。潇潇长夜雨，撩动暮年情。
青羊市
作者：洪锡爵
朝代：清

昔闻紫气来东方，望气知过李伯阳。伯阳千载呼不起，长留遗像锦水傍。高台百尺烟缥渺，灼灼光彩生青羊。呜呼青羊今渺矣，何来神物腾辉光。耀如金人之屹立，矫如玉马之腾骧。静如铜乌栖且止，健如铜雀将翱翔。非为红羊入浩劫，阅历世界观沧桑。又非仙家故叱石，空山游牧鞭星霜。妙手不知何年铸，从此仙宇增辉煌。君不见百花潭畔水沧浪，年年花市郁芬芳。瞻图时下琳宫拜，手盥薇露供瓣香。
题江楼送别图兼谢吴砚香亲家比部
作者：洪锡爵
朝代：清

春雨新添三尺水，乌篷打桨双飞起。一苇飘然天际来，万里之行从此始。延陵公子本爱客，大敞江楼布瑶席。金尊绿蚁醉壶觞，玉盘脍鲤杂肴核。清和天气互阴晴，剧谈豪饮肝胆倾。宾朋列坐尽扬马，少长咸集皆群英。倚栏西望见林曙，想像先人邱墓处。城郭崔巍树葱茏，徘徊瞻恋不忍去。去来江水抱槛流，枇杷花下送行舟。篙师移船催解缆，滔滔东下不复留。嗟我离乡二十年，客秋奉讳星言旋。近市惟存一廛宅，负郭曾无百亩田。老至不得居林下，遑遑道路胡为者。暗向尊前惜别离，反承韵事追风雅。贻我生绡送别图，谁其作者吴郡辜。尺幅之中具千里，云林妙手将无殊。携入行箧时已久，风尘鞅掌劳奔走。仲宣楼畔暂息肩，回环展玩不释手。丹青陆离光万状，遥对绵谷谢嘉贶。聊凭诗句作书传，敬告布帆今无恙。
驿柳用船山太史韵（荷泽舟次）
作者：洪锡爵
朝代：清

扁舟初放晚烟晴，驿柳毵毵解送迎。夕照乱翻鸦背色，秋风遥逐马蹄声。潮痕上下青连水，郭影参差绿过城。瑟瑟芦花渔火里，鸣笳犹似汉家营。一线柔条翠染衣，年年攀折减腰围。歌残金缕人何处，秋老天涯客未归。枝带寒乌多北向，江涵旅雁尽南飞。团圆皓月今宵满，倦鸟长途孰共依。地近西南是洛阳，永丰坊好总他乡。笛声三弄愁眉月，絮影团飞感鬓霜。如此江湖劳客梦，无边风雪历情场。邮程到处留青眼，犹盼音书雁几行。阳关三叠古梁州，极目家山万里愁。沧海谁怜还作客，翠楼人定悔封侯。折枝何故当年唱，离绪难教逐水流。行路怕听杨柳怨，西风残照不胜秋。
驿柳用船山太史韵（荷泽舟次）·其一
作者：洪锡爵
朝代：清

扁舟初放晚烟晴，驿柳毵毵解送迎。夕照乱翻鸦背色，秋风遥逐马蹄声。潮痕上下青连水，郭影参差绿过城。瑟瑟芦花渔火里，鸣笳犹似汉家营。
驿柳用船山太史韵（荷泽舟次）·其三
作者：洪锡爵
朝代：清

地近西南是洛阳，永丰坊好总他乡。笛声三弄愁眉月，絮影团飞感鬓霜。如此江湖劳客梦，无边风雪历情场。邮程到处留青眼，犹盼音书雁几行。
驿柳用船山太史韵（荷泽舟次）·其二
作者：洪锡爵
朝代：清

一线柔条翠染衣，年年攀折减腰围。歌残金缕人何处，秋老天涯客未归。枝带寒乌多北向，江涵旅雁尽南飞。团圆皓月今宵满，倦鸟长途孰共依。
驿柳用船山太史韵（荷泽舟次）·其四
作者：洪锡爵
朝代：清

阳关三叠古梁州，极目家山万里愁。沧海谁怜还作客，翠楼人定悔封侯。折枝何故当年唱，离绪难教逐水流。行路怕听杨柳怨，西风残照不胜秋。
鹦鹉洲吊祢正平
作者：洪锡爵
朝代：清

一篇佳赋传鹦鹉，千古奇冤说祢衡。黄祖本无容物量，老瞒难掩忌才名。萋萋草满芳洲路，浩浩江围却月城。试向晴川高阁听，怒涛犹带不平鸣。
黄州谒苏文忠公祠
作者：洪锡爵
朝代：清

黄州初见霸图雄，竹树丛祠一望中。两赋清游传赤壁，孤臣谪宦感元丰。如公身世随明月，愧我文章拜下风。万顷烟波飞鹤去，谁凭铁板唱江东。
黄金台
作者：洪锡爵
朝代：清

平原满目尽蒿莱，闻道黄金旧有台。一自昭王挥手去，千年神骏不重来。
龙泉驿
作者：洪锡爵
朝代：清

龙岭势嵯峨，征轺几度过。天将山水贶，人为利名磨。京洛衣尘旧，关河墨迹多。飞鸿前路远，何敢息岩阿。
山行两首·其一
作者：洪镔
朝代：清
体裁：七言绝句

疏林黄叶染霜华，白石清沙一道斜。绝似乡园好风景，乱山堆里有人家。
山行两首·其二
作者：洪镔
朝代：清
体裁：七言绝句

怪石崚嶒路屈盘，下山更比上山难。马蹄踏碎霜天月，无数征人犯晓寒。
登六和塔
作者：洪震煊
朝代：清

七级镇江干，凌空一倚阑。月垂沧海阔，想结暮云寒。古越凭遥指，秋潮入壮观。客星高可接，将去问严滩。
定州晚发
作者：洪颐煊
朝代：清

残星犹在树，驱马向西行。野戍霜华重，荒郊露气清。车铃连远道，寺塔迥层城。我已栖栖惯，年来不记程。
云海谣赠郑生德徽
作者：洪饴孙
朝代：清

名山变幻不可知，飞云作海何恢奇。淋漓元气来无时，倏忽波浪纷交驰。霞光融融动晨曦，万顷旋见堆琉璃。此时群仙笑且嬉，手弄云水相追随。莲华峰头望陆离，如坐翠艇游天池。仙僧行脚经年载，为我明明说真宰。五更天风变崔嵬，独坐云门看挥洒。前峰后峰荡晴采，似云非云海非海。烟鬟螺髻须臾改，一气冥濛卷块垒。莲蕊松林尽蓓蕾，共入烟云化苍澥，下视奔腾动堪骇。天都翠微参碧穹，灵气上与层霄通。阴晴朝夕各不同，如启橐籥开元宫。初见谷口云滃滃，忽觉天半波汹汹。三十六朵青芙蓉，动影出入苍涛中。翠嶂都觉浮虚空，天日无际博桑红。浮丘生与容成公，跨鲤游戏乘仙风。下界时响泠泠钟，到眼浩荡开心胸。岂有旋转推鸿濛，造化幻影知无穷。风声水声去何疾，云兮海兮转无迹。皎皎羲轮照奇石，依旧诸峰挺寒碧。我为云海谣，欲作云海樵。黄山山头暮复朝，日餐流瀣居云巢。云为醴兮星为瓢，吐纳清气如灵潮。芝膏朮饵手自调，俯弃尘世同鸿毛。列真一旦抗手招，为驾采鹿驱仙轺。东溯溟渤西神皋，瞬息千里何飘摇。空中雅奏鸣天韶，可以狎视烟海穷云霄。喜君却住黄山坳，逸气欲与山争高。通眉秀骨森清标，爱客为我披蓬茅。君诗君笔亦复超，我歌我谣庶勿嘲。君不见山南阴阴杂檀柘，我有先人白云舍。鹤背从君傥同跨，遥指横云古峰下。
入峡书所见
作者：洪饴孙
朝代：清

江流欲无险，峡势尚未平。峨峨夷陵山，遑肯西南倾。怒石指上流，力与惊涛争。一折不能御，奋迅催雷霆。遂令下吴楚，所向皆空明。我思古直躬，抱负每不恒。艰贞乃隐者，骨鲠惟孤臣。无论事成否，此心皆至诚。乾坤萃清气，孕秀归精英。鬻拳与正则，安知非降灵。我欲登兹山，旷览风云生。王事动靡盬，怀古空斯行。沿回挂帆过，峡口云冥冥。万峰亘巴巫，江势不得展。乾坤腾怒脉，水石声如喘。澜翻气弥盛，阪触流愈转。盘涡方作幻，恶浪何由软。自闻春水生，安行盖云鲜。每逢舳舻下，转瞬分危舛。我新拿舟来，变态今已阐。横波落千丈，江山讶曾筅。尚闻桡人谈，指示气为愞。寒狖不定鸣，惊涛有时卷。
入峡书所见·其一
作者：洪饴孙
朝代：清

江流欲无险，峡势尚未平。峨峨夷陵山，遑肯西南倾。怒石指上流，力与惊涛争。一折不能御，奋迅催雷霆。遂令下吴楚，所向皆空明。我思古直躬，抱负每不恒。艰贞乃隐者，骨鲠惟孤臣。无论事成否，此心皆至诚。乾坤萃清气，孕秀归精英。鬻拳与正则，安知非降灵。我欲登兹山，旷览风云生。王事动靡盬，怀古空斯行。沿回挂帆过，峡口云冥冥。
入峡书所见·其二
作者：洪饴孙
朝代：清

万峰亘巴巫，江势不得展。乾坤腾怒脉，水石声如喘。澜翻气弥盛，阪触流愈转。盘涡方作幻，恶浪何由软。自闻春水生，安行盖云鲜。每逢舳舻下，转瞬分危舛。我新拿舟来，变态今已阐。横波落千丈，江山讶曾筅。尚闻桡人谈，指示气为愞。寒狖不定鸣，惊涛有时卷。
早发马底驿至辰阳
作者：洪饴孙
朝代：清

溪危周千盘，石险露百状。百转山径间，溪流愈平放。峰尖棱棱石纹起，一抹山痕全作紫。邮亭十里晓雾多，村屋高低乱云里。秋林苍茫曙光湿，绝顶一峰衔日出。沿溪藻影漾晓华，惊起游鱼争欲匿。水流百折波自通，泉石荡漾浮云空。此间作县亦清绝，山色绕北溪流东。参关高原踏晨露，马恋山光亦回顾。野人短褐上山樵，却立云峰最高处。
朱兰坡宫允雪夜绷儿图
作者：洪饴孙
朝代：清

茅檐三尺喧悲风，床头蚁斗声汹汹。此时儿啼不应待，孤绷夜走深山中。启明闪影天将白，药鼎茶铛果谁责。此时儿醒不容啼，牵绷晨返寒溪侧。儿生百日父即危，对儿惟有双泪垂。朝来暮去冒风雪，茕茕两地恒相随。风饕雪虐儿啼急，宿鸟翻飞和悲泣。劬劳当日谁则同，此意应参蓼莪什。忆昔屡游黄{山兖}峰，贞珉彤管传慈容。德门一过一矜式，谓有畸人贤母之高踪。小人有母未传德，四十无成老将及。披图未竟已吞声，笔不能持但嗟息。我前老屋居江湄，危楼一间半欲欹。楼前杌隍安一梯，楼下积雨常如池。断椽坏木纵横支，临深履薄难扶持。当时吾母随重慈，井灶葱薤旁无司。左携杯棬右抱儿，虞儿转侧啮以衣。偶然失足不可思，危梯上下行岖崎。齿痕儿泪时相续，血印斑斑见襟幅。至今风木不停鸣，我念慈恩抱梯哭。羡君史笔能酬养，母教无须采风上。只教惊心捧檄人，春晖寸草空神往。剩有悲怀祇自知，北堂茹苦报何迟。徒闻膝下通侯贵，亲见深宫绘画时。
朱兰坡宫允雪夜绷儿图
作者：洪饴孙
朝代：清
体裁：古风

茅檐三尺喧悲风，床头蚁斗声汹汹。此时儿啼不应待，孤绷夜走深山中。启明闪影天将白，药鼎茶铛果谁责。此时儿醒不容啼，牵绷晨返寒溪侧。儿生百日父即危，对儿惟有双泪垂。朝来暮去冒风雪，茕茕两地恒相随。风饕雪虐儿啼急，宿鸟翻飞和悲泣。劬劳当日谁则同，此意应参蓼莪什。忆昔屡游黄■峰，贞珉彤管传慈容。德门一过一矜式，谓有畸人贤母之高踪。小人有母未传德，四十无成老将及。披图未竟已吞声，笔不能持但嗟息。我前老屋居江湄，危楼一间半欲欹。楼前杌隍安一梯，楼下积雨常如池。断椽坏木纵横支，临深履薄难扶持。当时吾母随重慈，井灶葱薤旁无司。左携杯棬右抱儿，虞儿转侧啮以衣。偶然失足不可思，危梯上下行岖崎。齿痕儿泪时相续，血印斑斑见襟幅。至今风木不停鸣，我念慈恩抱梯哭。羡君史笔能酬养，母教无须采风上。只教惊心捧檄人，春晖寸草空神往。剩有悲怀祇自知，北堂茹苦报何迟。徒闻膝下通侯贵，亲见深宫绘画时。
清镇道中
作者：洪饴孙
朝代：清

空林昨夜春雨霏，惊起百道山泉飞。幽禽时啄碧藓肥，石屋春冷行人希。笋舆上下折不休，山翠频转频回头。一山转出花满洲，花色大放风前眸。嫣红姹紫纷相映，倒影溪光静如镜。竹坞云林转不穷，冷香薄雾吹无定。花前山色轩晴午，山里山亭俯寒渚。洒空新绿鸟啼声，有客间来课鹦鹉。
湖山谒桓简公祠
作者：洪饴孙
朝代：清

内史勋名恨未终，荒祠间访赏溪东。封疆独际艰难日，俎豆犹思捍御功。再世公卿惭长吏，百年忠义惜家风。枋头兰石兵俱败，书法阳秋自不同。
自洪坑至岑山渡道中
作者：洪饴孙
朝代：清

一碧渐江水，众壑含虚明。岑山峙中流，力与惊涛争。孤峰荡回飙，万绿吹冥冥。唤渡人偶来，鉴影毫发清。风声与水声，澒洞益可听。三两莲叶舟，渔网挂晚晴。我家距岑山，五里云坡平。时餐渐江水，仰止岑山行。古岸倚绝壁，踏歌行客情。清梦有时去，醉月吹瑶笙。何时理钓蓑，来与江鸥盟。
赠沈振伯
作者：济乘
朝代：清

篱门小筑绝追攀，慷慨悲歌《行路难》。玉洞寻仙终是幻，且来萧寺一盘桓。
秋晚
作者：济哈纳
朝代：清

云山何处望神州，独坐高窗俯碧流。野寺钟声斜照里，荒村烟火小溪头。晚风冉冉侵藤榻，边树萧萧隔戍楼。客梦今宵应未稳，一轮新月到帘钩。
行路
作者：济哈纳
朝代：清

騑騑于役路难行，竟日才能计二程。野寺荒鸡啼月影，寒林骢马踏冰声。风尝透骨重裘薄，山不经心熟径生。何事崎呕嗟蜀道，从来游子自多情。
寄啸翁
作者：济日
朝代：清

毛子称方外，西溪两大家。尔诗应不忝，吾愧实无涯。踪迹溪山杳，音书岁月赊。相思一回首，寒月在梅花。
佛堂联
作者：浑融和尚
朝代：清
体裁：联

靠著这个山，看你脚根那里放；望见那湾水，知他源头何处来。
与诸子登堠山
作者：浦传桂
朝代：清

相携凌绝顶，一览散千愁。飞鸟云边没，明湖天际浮。山川原不改，戎马几时休。空抱诛茅愿，斜阳归路幽。
北上
作者：浦同瑞
朝代：清
体裁：古风

少年不自奋，曷遂凌云志。鹏程三千里，振翼从此始。出门趁良辰，匆匆戒行李。叩首辞高堂，高堂语絮絮。仕官非所望，记取平安字。亲朋走相送，未语颜色喜。屈指问归期，篱菊当开否。一笑挥手去，省识言中意。棹发暮烟开，澄波跃双鲤。
晓起泛舟游焦山
作者：浦同瑞
朝代：清
体裁：古风

理棹拨晓烟，空江日初上。天光接上下，中流挡翠嶂。倒景千芙蓉，与波俱晃漾。篙师亦复旋，石蹬徐相傍。历级入云中，招提先过访。山僧迎户外，清泠无俗状。禅房略小憩，花里茶烟飏。遍读壁间诗，名流工酬唱。寻幽复揽胜，迤逦入平旷。同登观澜阁，凭栏试遥望。溜急练孤悬，一泻势千丈。长风挟浪来，拍岸声震荡。耳喧意弥静，目骇神益往。会当临绝顶，振衣发遐想。结习恐未忘，山灵相消瀼。
漫兴·其一
作者：浦同瑞
朝代：清
体裁：七言律诗

河山一统靖烽烟，蠢尔诸夷敢扰边。屡有羽书传紫塞，直教飞挽上青天。屯边自昔推充国，开市何年致赵全。闻说司农忧饷匮，出关竞借办装钱。
漫兴·其二
作者：浦同瑞
朝代：清
体裁：七言律诗

诸戎要约愿尤赊，信至中朝众议哗。持节竟无苏属国，上书剩有贾长沙。至尊慎战防蛇足，诸将谈兵尽虎牙。国体家声俱廑念，乘风应早赋皇华。
临江仙·同表姒华贞素、表娣席素光、媳胡级荪、女瑶分咏闺课，得织布
作者：浦安
朝代：清

弹罢纺馀机上处，抛梭纤手辛勤。幽窗札札即天孙。底须绡比雾，绝胜锦争云。织得素光成匹好，葡萄也有新纹。并刀剪落看还频。寒儒堪制服，贫女可裁裙。
卜算子·晓起试茶，和外韵
作者：浦安
朝代：清

不寐共晨兴，微被宵来酒。啜茗春风好对吟，蟹眼须亲守。即景句先成，不用擎杯候。似此才郎面试来，愿比宫人手。
如梦令·忆远
作者：浦安
朝代：清

几日嫩寒轻暖。又听雏莺学啭。妆罢倚雕栏，心与芭蕉同捲。人远。人远。况是宵长梦短。
如梦令·忆远
作者：浦安
朝代：清
体裁：词

几日嫩寒轻暖。又听雏莺学啭。妆罢倚雕阑，心与芭蕉同卷。人远。人远。况是宵长梦短。
如梦令·春草
作者：浦安
朝代：清

野火烧残几度。依旧如茵平布。只道发枯根，谁省是春风做。南浦。南浦。一碧恨添无数。
念奴娇·中秋夜同媳胡纫荪、女瑶坐月有作
作者：浦安
朝代：清

良宵秋半，好早邀，皓魄湘帘捲起。清供小陈金粟下，香爇博山炉里。谙性妇新，慰情女弱。拜罢眉生喜。冷辉贪玩，不知莲漏馀几。遥想对景思家，露庭立处，有客雕栏倚。那及臂寒鬟湿者，犹有娇雏解意。蟾彩流笺，兔华绕管，且共幽怀寄。酹他月姊，兴来倾盏重洗。
水调歌头·拜题先舅姑团圞行乐图
作者：浦安
朝代：清

荆部是吾分，幸得嫔清门。所悲姑舅弃养，缘薄奉晨昏。拜展团圞遗像，恍睹倚花坐石，当日敬如宾。面目似含笑，应喜妇称新。膝前儿，双玉立，好丰神。执经伯氏游楚，小者我良人。了髻手攀丹桂，想见爱怜同意，欲看步青云。愿早策高足，快慰画中亲。
蝶恋花·题外独立图
作者：浦安
朝代：清

试问图中长立者。何不摊书，何不龙泉把。想为抱才无用也。半生结习都抛下。遗世亭亭人俊雅。难道知心，真个人间寡。携馌扶犁偕隐罢。瘦腰一对重新画。
贺新郎·心孩丹五两叔同举，乡饮，大宾介宾观礼喜作
作者：浦安
朝代：清

古重宾筵典。达尊三、一身咸备，始膺兹选。阿大中郎邦族望，久矣心钦上宪。并举处、辞胡能免。宠锡恩纶加命服，大宾兄、介弟行无舛。真盛事，众争羡。荣分巾帼双眉展。绣帘边、两番观礼，就家开宴。席位依图酬酢敬，玉饭金羹同献。洵秩秩、威仪不乱。却念先人如健在，我门当、分鼎邀天眷。看给额，一乡善。
呼婢
作者：浦映绿
朝代：清

银瓶斜插海棠花，春色朦胧护绛纱。烟袅兽炉香欲烬，隔帘鹦鹉唤琵琶。
牡丹亭
作者：浦映绿
朝代：清

情生情死亦寻常，最是无端杜丽娘。亏杀临川点缀好，阿翁古怪婿荒唐。
谴鹊
作者：浦映绿
朝代：清

片片花飞点绣帏，强拈裙带试腰围。欺人最是檐前鹊，说道当归又不归。
临江仙
作者：浦梦珠
朝代：清

记得伤春经病起，日长慵下妆楼。慧因悔向隔生修。草偏栽独活，花未折忘忧。一幅生绡窗下展，亲将小影双钩。画成未肯寄牵牛。只缘描不出，心上一痕秋。
临江仙
作者：浦梦珠
朝代：清

记得双星偷拜月，轻开槅子冰纹。沉沉深院寂无人。生憎风一阵，底揭藕丝裙。八尺藤床红玉枕，桃笙一线凉痕。忪惺梦破乍回身。鬓松谁替整，狼藉一窝云。
临江仙
作者：浦梦珠
朝代：清

记得春闺初学绣，花棚高似身长。金针拈得费思量。不分花四角，何处到中央。碧绿青红亲手理，残绒唾上红窗。娇痴浑未识鸳鸯。怪他诸女伴，偏爱绣双双。
临江仙
作者：浦梦珠
朝代：清

记得水纹凉不动，一天云浸鱼鳞。画船欲上更梭巡。罗衣轻似叶，香借藕花熏。忽地白苹风起处，兰桡吹近湖滨。关心未肯采红菱。憎他丝宛转，生性解缠人。
临江仙
作者：浦梦珠
朝代：清
体裁：词

记得水纹凉不动，一天云浸鱼鳞。画船欲上更梭巡。罗衣轻似叶，香借藕花熏。忽地白蘋风起处，兰桡吹近湖滨。关心未肯采红菱。憎他丝宛转，生性解缠人。
临江仙
作者：浦梦珠
朝代：清

记得消魂桥畔路，无端细马驮归。蘼芜长遍旧红闺。缕金箱启处，尘满五铢衣。闻说犀帘红泪渍，檀奴瘦减腰围。红墙不隔燕双飞。怪伊难寄恨，只解啄芹泥。
临江仙
作者：浦梦珠
朝代：清

记得零丁江上棹，匆匆误作桃根。竟将入溷作飘茵。夫人城十丈，围不住秾春。付与闲房教独守，苔衣绣似长门。小名替改更愁听。不叫行暮雨，偏唤作朝云。
临江仙
作者：浦梦珠
朝代：清

记得骊笄侵晓起，画眉初试螺丸。春痕淡淡上春山。乍惊新样窄，较似昨宵弯。一样敷来仙杏粉，难匀怪煞今番。传闻郎貌玉珊珊。妆成娇不起，偷向镜中看。
临江仙
作者：浦梦珠
朝代：清

记得鬟丝初覆额，绿云低压眉齐。人夸心巧有灵犀。簸钱赢智姊，斗草胜兰姨。月影一庭邀小婢，迷藏闲捉楼西。往来花底影迷离。怕人闻响屧，刬袜上唐梯。
临江仙
作者：浦梦珠
朝代：清

记得鸩媒来问字，背人悄坐兰房。偷听细语说周详。寐徵夸绿凤，生甲怕红羊。道作双星须傍月，一言难辩荒唐。神仙生岂便随郎。误人刘碧玉，贪嫁汝南王。
浣溪沙
作者：浦淮音
朝代：清

槭槭风声撼井桐。潇潇雨点杂秋蛩。独眠人在小窗中。香写微烟闲睡鸭，灯摇残焰堕金虫。者般情景几家同。
秋夜投惠山不二门宿将于质明陪祀家祠
作者：浦淮音
朝代：清

山色偏于夜色佳，况饶秋意满庭阶。室虚生白月当午，香远益清风入怀。饷列野蔬消茗椀，弈翻新谱落松钗。一宵尘梦祛应尽，好借安禅作散斋。
秋夜投惠山不二门宿将于质明陪祀家祠
作者：浦淮音
朝代：清
体裁：七言律诗

山色偏于夜色佳，况饶秋意满庭阶。室虚生白月当午，香远益清风入怀。饷列野蔬消茗碗，弈翻新谱落松钗。一宵尘梦祛应尽，好借安禅作散斋。
冬晓简华在西
作者：浦起龙
朝代：清

溶溶晴旭射南荣，冰雪缘知怀抱清。赋擅马卿呵冻写，剑抽雷焕倚空鸣。如君其庶无双士，与我相于恰半生。帝里一乘春浪去，可能存想白鸥盟。
柳梢青·赴松江访王文和太守舟中作
作者：浦起龙
朝代：清

露白葭苍，谁将并剪，剪取秋光。断霓初收，圆蟾孤照，清绝无双。风期叔度汪汪。望彼美、水天一方。不为尊羹，非关鹤唳，一棹松江。
蓉湖送行曲赠江侯四首
作者：浦起龙
朝代：清

祖帐隘西郊，青青古堤柳。只系去人思，还系津船否。塔影森龙角，乘空尺木闻。宵来行雨足，神物自凌云。野农东皇下，山农正驱犊。说尹沸蓉湖，行歌渌水曲。送客复迎客，迢迢黄埠风。传闻到天上，待泽满江东。
蓉湖送行曲赠江侯四首·其一
作者：浦起龙
朝代：清

祖帐隘西郊，青青古堤柳。只系去人思，还系津船否。
蓉湖送行曲赠江侯四首·其三
作者：浦起龙
朝代：清

野农东皇下，山农正驱犊。说尹沸蓉湖，行歌渌水曲。
蓉湖送行曲赠江侯四首·其二
作者：浦起龙
朝代：清

塔影森龙角，乘空尺木闻。宵来行雨足，神物自凌云。
蓉湖送行曲赠江侯四首·其四
作者：浦起龙
朝代：清

送客复迎客，迢迢黄埠风。传闻到天上，待泽满江东。
同董愚溪探梅邓尉夜宿万峰禅院
作者：浦镗
朝代：清

舣舟虎山桥，探梅入邓尉。绿畴如掌平，相携踏寒翠。野水略彴横，古柏罗阴隘。龙斗与虬翔，险怪非人意。平台何岧岧，烟煴迷花气。如入众香国，令我心禅醉。迤逦复前行，林萝转蔽翳。长风振乔柯，泠泠净襟袂。殿角露山腰，即之路转昧。僧雏出翠微，引入山中寺。晚饭饱嘉蔬，轩窗豁远眦。旷望极高深，郁泱荡胸次。嗒焉我丧我，尘心了无自。禅榻茶话清，松月照无寐。
登东山
作者：浦镗
朝代：清

东山古名胜，飞策上云关。碧藓揉红雨，青萝拥翠环。峰阴春木润，日落晚山殷。屐齿曾游处，风流许共攀。
访友不值
作者：海岳
朝代：清

寻君复不见，寂寞出林间。落叶溪边路，浮云海外山。午烟桑柘隐，秋色户庭闲。爱尔幽栖好，归来亦闭关。
别石车禅师
作者：海明
朝代：清
体裁：五言律诗

欲别难为别，西林落月衔。且飞千里雪，聊挂一风帆。草引石梁屐，花飞金粟岩。浮云本无著，何处尺书缄。
山居即事
作者：海明
朝代：清
体裁：七言律诗

几年勘破是非关，小结茅茨拟住山。园里竹鸡晴引子，崖前石虎老生斑。一条心事弓弦直，三个柴头品字弯。法法年来皆活句，更余何事可跻攀。
永庆寺
作者：海明
朝代：清
体裁：七言绝句

踢倒须弥镜影空，逢人徒鼓舌尖红。黄鹂不识吾生意，叫落庭前一树风。
挽女乐部伦宝琴联
作者：海棠盟主
朝代：清
体裁：联

相逢无几日，便诉忧愁，可怜芳草依人，更何堪杨柳情多，芙蓉色好；作别已经年，尚劳问讯，方谓名花有主，又岂料荼悰事了，豆蔻香残。
赠妓凤娥联
作者：海棠盟主
朝代：清
体裁：联

枕上传香怀史凤；樽前听曲忆秦娥。
赠妓新九联
作者：海棠盟主
朝代：清
体裁：联

新月楼中低按曲；九霞裙底暗销魂。
赠妓瑞卿联
作者：海棠盟主
朝代：清
体裁：联

众香国里花称瑞；群玉山头我见卿。
赠妓细金联
作者：海棠盟主
朝代：清
体裁：联

细雨微云春睡美；金灯银烛晚妆浓。
赠妓金娇联
作者：海棠盟主
朝代：清
体裁：联

金凤欲为箫引去；娇莺惯被柳勾来。
赠妓阿香联
作者：海棠盟主
朝代：清
体裁：联

阿娇身价传金屋；香草心情属美人。
送友之吴门
作者：海遐
朝代：清

东风吹柳拭烟轻，折赠柔条空复情。一望吴山千万叠，知君只在此中行。
淮阴侯
作者：涂国熙
朝代：清
体裁：七言律诗

首建奇谋辟汉疆，韩侯未肯负高皇。不将十面收强楚，终见三齐识假王。相背君休思蒯彻，存心谁复似张良。临风空洒英雄泪，淮水淮山两渺茫。
挽张之洞联
作者：涂国盛
朝代：清
体裁：联

新旧学交争，道德文章将坠地；柱石臣不朽，清廉忠靖独撑天。
挽建水牧刘武功
作者：涂大辂
朝代：清

锦江洗濯玉冰姿，早拟鸳班立凤池。万里薄游今梦幻，一生节义几心知。无家杜甫投荒日，有恨宾王落发时。屏海云龙归去后，忠魂应复绕峨嵋。
暑夜待风忽至
作者：涂天相
朝代：清
体裁：七言律诗

赤乌竟日逞炎威，四壁如炉晚不移。远际云生山乍动，高空风起树先知。方凭曲几襟初豁，旋拂匡床枕欲欹。叫謞一声凉入骨，快哉何必问雄雌。
暑夜待风忽至
作者：涂天相
朝代：清

赤乌竟日逞炎威，四壁如炉晚不移。远际云生山乍动，高空风起树先知。方凭曲几襟初豁，旋拂匡状枕欲欹。叫謞一声凉入骨，快哉何必问雄雌。
杂感诗
作者：涂天相
朝代：清

兀坐空堂中，万籁俱寂寞。嗒然丧我形，天地同廖廓。微飙鸣窗罅，入耳神已觉。东西揣方隅，高下胡起落。此心遂不静，纷然万念作。欻起立窗前，飘风卷积箨。触目感时序，忽忽转不乐。可知物交物，牵引如绎络。苟无大常存，动静都无著。咄哉隐几翁，槁灰焉可托。盎水置庭中，虽寒犹未冰。微风吹一过，便如霜霰凝。更复动摇之，磊磈结层层。已而冰到腹，覆之不可倾。冲冲凿以斧，势将羸其瓶。坐待阳和至，一泓仍自澄。始事知有由，后患庶可徵。
杂感诗·其一
作者：涂天相
朝代：清

兀坐空堂中，万籁俱寂寞。嗒然丧我形，天地同廖廓。微飙鸣窗罅，入耳神已觉。东西揣方隅，高下胡起落。此心遂不静，纷然万念作。欻起立窗前，飘风卷积箨。触目感时序，忽忽转不乐。可知物交物，牵引如绎络。苟无大常存，动静都无著。咄哉隐几翁，槁灰焉可托。
杂感诗·其二
作者：涂天相
朝代：清

盎水置庭中，虽寒犹未冰。微风吹一过，便如霜霰凝。更复动摇之，磊磈结层层。已而冰到腹，覆之不可倾。冲冲凿以斧，势将羸其瓶。坐待阳和至，一泓仍自澄。始事知有由，后患庶可徵。
鹤楼早望
作者：涂天相
朝代：清
体裁：七言律诗

鹊噪深林客枕斜，晴楼初曙映馀霞。南薰吹落江梅冷，西爽迎来石镜华。朝露湿云晴带雨，晓风逐水浪翻花。黄粱不解人间梦，日映千村户半遮。
鹤楼望雨
作者：涂天相
朝代：清
体裁：七言律诗

楚天昨夜舞商羊，帆落江干万里忙。望断衡山秋色晚，窗迎汉水客心凉。风翻雪浪惊鹦鹉，烟锁晴川隐凤凰。巾角折来犹载笔，重添墨雾洒潇湘。
夜归
作者：涂始
朝代：清

水声离闸小，镫火隔林微。骤雨移山去，羁人趁夜归。村因滑径远，星为湿云稀。遥想溪桥外，苍烟冷竹扉。
襄阳南楼作
作者：涂始
朝代：清

赋罢高楼对夕晖，途穷岁晚怅谁依。碧云红叶乡关远，白发青衫故旧稀。野戍秋深花尽落，中原日暮雁孤飞。西风莫遣严霜下，客在天涯未授衣。
听竹庵
作者：涂斯皇
朝代：清

修篁摇翠影，小筑迥清幽。虫语团庭绿，蝉声带水秋。寒云依石涧，独树表荒丘。坐卧欲忘返，萧然何所求。
徐仲光先生至或见之日者肆过访不值
作者：涂斯皇
朝代：清

我思李邺侯，衡峰寄高躅。复羡贺季真，归老鉴湖曲。仙骨被霞裳，迈年粲紫玉。二公处中朝，不为名利束。卓荦徐先生，天衢骋骥足。茂龄脱尘网，傀儡视世局。宁谓宦情淡，良由忠怀笃。姑山何神秀，高隐终南续。夜起星参横，少微正炯烛。我欲从之游，邈然绝攀躅。
恭题晋赠中宪大夫四川崇庆州牧理斋常公殉节纪略后
作者：涂日烜
朝代：清

元戎西指正桓桓，昔岭犹传转运难。蛇豕跳梁施贼伎，风霆叱咤发忠肝。妖氛毕竟歼将尽，壮节须臾事已完。岂独文章能报国，英魂飒爽暮烟寒。儒臣赴义植彝常，恤典从优贲宠章。祀纪昭忠辉汗简，恩垂荣荫续清芳。花溪漫忆鹃啼血，辽海犹闻鹤返乡。见说遗徽应立懦，当年慷慨重睢阳。
恭题晋赠中宪大夫四川崇庆州牧理斋常公殉节纪略后·其一
作者：涂日烜
朝代：清

元戎西指正桓桓，昔岭犹传转运难。蛇豕跳梁施贼伎，风霆叱咤发忠肝。妖氛毕竟歼将尽，壮节须臾事已完。岂独文章能报国，英魂飒爽暮烟寒。
恭题晋赠中宪大夫四川崇庆州牧理斋常公殉节纪略后·其二
作者：涂日烜
朝代：清

儒臣赴义植彝常，恤典从优贲宠章。祀纪昭忠辉汗简，恩垂荣荫续清芳。花溪漫忆鹃啼血，辽海犹闻鹤返乡。见说遗徽应立懦，当年慷慨重睢阳。
挽曾国荃联
作者：涂椿年
朝代：清
体裁：联

半壁陷东南，赖力战回天，伯仲相偕追谢傅；平生感知遇，愧报恩无地，弥留犹及拜彭宣。
眼儿媚·咏兰
作者：涂莹
朝代：清

乌盆瓦缶素花新。芳草结为邻。潇湘九畹，汀州丛箭，满室香匀。芬芳一缕心脾沁。好梦几时徵。姗姗来也，丹心著露，粉蕊含春。
落星石
作者：涂逢震
朝代：清

花南砚北一卷石，二十余年共晨夕。石从天上堕寒芒，人向堂前思手泽。忆昔先子宰项城，闾阎疾苦按部行。群星灿烂月未明，眼前一星堕有声。风吹荡漾拖金带，顷刻光摇薄萧艾。呼来舆隶亟挥锄，崚嶒著手供爬梳。移归草堂结三友，霜雪皑皑都不受。苔衣摆脱离垢天，春去秋来同好丑。此星此石居人寰，侧身茅屋傲松顽。风雨不动安如山，商彝周鼎纷斑斓。
寿北里先生
作者：涌狂
朝代：清

短发投荒又一年，每逢山寺便留连。远公自爱寻陶令，吏部曾无识大颠。一片钟声和骨冷，半边月色可人怜。文章节义浑閒事，何日还题到白莲。
寿搕𢶍大师
作者：涌狂
朝代：清
体裁：七言律诗

土床閒坐啜黄齑，得句时翻经背题。义胆久拚沙暴骨，禅心不学絮黏泥。难期苏子看羝乳，长伴支公听马嘶。塞外无花拈雪示，何人微笑各凄凄。
风蝶令·秋宵独坐
作者：淩祉媛
朝代：清

旧梦怜钗燕，新寒数箭虬。经旬小别动离愁。怕听琼箫飞响，上南楼。蜡泪消银烛，香心熨玉篝。瘦腰扶病不胜秋。独倚画屏无睡，待牵牛。
挽任兰生公
作者：淮南书院肄业弟子
朝代：清
体裁：联

实政本实心，忆襄时化雨频施，合郡至今沾德泽；拯饥兼拯溺，怅此日福星顿殒，诸生何处溯仪型。
挽任兰生公
作者：淮南书院肄业弟子
朝代：清
体裁：联

秘籍备参稽，观邺架曹仓，已足见陶成善政；菲材蒙教育，看园桑堤柳，愈难忘培植深恩。
雨窗漫兴
作者：淳颖
朝代：清

琴书堪慰客中身，山馆栖迟悟净因。间启半窗看暮雨，晚凉新绿最怡人。碧纱窗外午薰微，新绿当阶草渐肥。间曳紫蕉衫子坐，坐看蝴蝶过墙飞。
雨窗漫兴·其一
作者：淳颖
朝代：清

琴书堪慰客中身，山馆栖迟悟净因。间启半窗看暮雨，晚凉新绿最怡人。
雨窗漫兴·其二
作者：淳颖
朝代：清

碧纱窗外午薰微，新绿当阶草渐肥。间曳紫蕉衫子坐，坐看蝴蝶过墙飞。
上安晚先生郑左相
作者：清之
朝代：清
体裁：七言律诗

直上昭文便乞闲，貂蝉鬓底未全斑。静看世事千年后，总在梅花一笑间。松菊主宾虽自得，君王休戚暗相关。更须正笏岩廊上，整顿皇家若泰山。
籋云先生、松潭广文
作者：清华
朝代：清

阴阴万绿隐吾家，地僻怀幽静不哗。满座春风追北海，一帘秋水读「南华」。尘心涤尽琴同抚，旧酿藏多酒不赊。更爱谈禅挥玉麈，何须顾曲听筝琶。胜景都收付锦囊，卜居漫羡白云乡。花教环屋三弓辟，书可传家万卷藏。在手酒杯堪遁世，随身竽木偶逢场。年来学得嵇生懒，尽日园林日徜徉。
籋云先生、松潭广文、若癫上人雅集园斋即事·其一
作者：清华
朝代：清
体裁：七言律诗

阴阴万绿隐吾家，地僻怀幽静不哗。满座春风追北海，一帘秋水读「南华」。尘心涤尽琴同抚，旧酿藏多酒不赊。更爱谈禅挥玉麈，何须顾曲听筝琶。
籋云先生、松潭广文、若癫上人雅集园斋即事·其二
作者：清华
朝代：清
体裁：七言律诗

胜景都收付锦囊，卜居漫羡白云乡。花教环屋三弓辟，书可传家万卷藏。在手酒杯堪遁世，随身竽木偶逢场。年来学得嵇生懒，尽日园林日徜徉。
答董汉苍（清峻）
作者：清峻
朝代：清
体裁：七言绝句

看罢红樱故倦游，文场追逐剧堪羞。琵琶弦索鲜卑语，分付当前第一流。
同程荫堂登海云楼分韵即送之邗上
作者：清恒
朝代：清

日落小楼红，高吟雅兴同。凉生潮影外，秋在叶声中。箔卷双峰雨，窗开四面风。明朝分手去，惆怅海门东。
和赵瓯北观察见赠
作者：清恒
朝代：清

树里禅关昼不扃，隔江无数晚烟青。西风有意留仙侣，著屐同寻《瘗鹤铭》。楼台无地接江涛，客喜诗锋疾孟劳。吟到夜深秋月冷，一天星斗雁行高。诗名海内达遵三，拟筑莲花聚一龛。若肯停车容问字，那能不借与茅庵。
和赵瓯北观察见赠·其一
作者：清恒
朝代：清

树里禅关昼不扃，隔江无数晚烟青。西风有意留仙侣，著屐同寻《瘗鹤铭》。
和赵瓯北观察见赠·其三
作者：清恒
朝代：清

诗名海内达遵三，拟筑莲花聚一龛。若肯停车容问字，那能不借与茅庵。
和赵瓯北观察见赠·其二
作者：清恒
朝代：清

楼台无地接江涛，客喜诗锋疾孟劳。吟到夜深秋月冷，一天星斗雁行高。
妙诠将南归即寄海昌诸旧好
作者：清恒
朝代：清

沈沈起视夜何其，风动琅珰月乍移。兜率有天应待我，庐陵无米更思谁。从来衲子轻漂泊，自古诗人重别离。汝到故乡凭致语，诸公且莫问归期。
朱研庵司马过访山中
作者：清恒
朝代：清

十里松阴径转微，探奇客至款荆扉。泉声入户晴犹急，峦翠如烟湿不飞。妙语欲争山影秀，钝根恐落箭锋机。相期再过披云室，宝镜光寒薜荔衣。
次韬庵见赠韵
作者：清恒
朝代：清

年来事总学模糊，却喜登临兴未孤。脚底但愁千嶂少，胸中翻怪一尘无。难消结习冰藏壑，顿扫疑团雪见炉。心迹惟君知我久，三年前写《退居图》。
清江晓发
作者：清恒
朝代：清

古井烟飞玉带环，西风送我过淮关。江南此去无他事，先看青青万垒山。
瓜洲遇洪稚存即次见赠韵
作者：清恒
朝代：清

东风吹我过萸湾，邂逅先生水石间。不系身同江上艇，无家梦绕越中山。经翻贝叶人将去，衣拂梅花客乍还。准拟故乡栅笋后，归来共逐野鸥閒。
答韬庵击竹山房见怀
作者：清恒
朝代：清

雨洗花阶露洗苔，正当新月照经台。山高岂定留三宿，地好何妨住百回。胜友世间非苟得，奇峰天际忽飞来。知君竹里门常闭，不是寻诗总不开。
访宋虞允文三宿处
作者：清恒
朝代：清

天下势若常山蛇，赵家已失中原脊。北人大举向南侵，一旦雄兵临采石。岂知江上有儒生，提师一战功便成。南人已胜北人北，三军只听波涛声。西风猎猎吹玄纛，归傍卢龙山下宿。至今石上见题名，雨洗莓苔痕自绿。
过丁若亭可以栖书斋兼赠卯君秀才
作者：清恒
朝代：清

箬水可栖迟，秋高月满帷。谈经服子慎，好客郑当时。我亦曾相过，心常系所思。若论羲与献，那得外人知。
过宝莲庵
作者：清恒
朝代：清

小阿兰若瓮城边，门径依稀似辋川。书画一房云外室，江山半壁水中天。生来竹叶皆成字，修到梅花即是仙。曾与维摩谈不二，夜深明月挂松巅。
送月堂之云门扫古岩塔
作者：清恒
朝代：清

风斜雨细一帆轻，又向山阴道上行。若到香炉峰背后，伤心莫听杜鹃声。群山秀簇古云门，佛阁镫微影渐昏。知否故人头尽白，不谈往事已销魂。玉笥山空宝镜寒，无人击竹笥栏干。惟遗挂锡松千尺，化作蛟龙月上蟠。